6 Jenis Tanaman Air Berbunga Yang Cantik, Buat Kolam Di Laman Anda Lebih Menarik

Selain daripada struktur penting untuk pembinaan kolan atau air terjun, tanaman air juga perlu bagi menyerlahkan water feature tersebut. Terdapat banyak kebaikan tumbuhan akuatik beroksigen (oxygenated), tanaman berlumpur (bog plants), tanaman air pinggiran (marginal plants) dan tanaman terapung (floating plant) ini.

Jenis tanaman ini telah terbukti berfungsi secara biologi untuk mengimbangi ekosistem kolam. Bagaimanapun, kebanyakan tanaman akuatik ini tidak menghasilkan bunga lalu menjadikan taman kurang menyerlah.

Jadi kali ini, IMPIANA akan senaraikan beberapa pilihan tanaman air pinggiran berbunga yang dapat membantu mengimbangi ekosistem sedia ada disamping menceriakan air terjun di halaman anda.

1. CANNA GLAUCA
Canna glauca menghasilkan bunga berbentuk rama-rama rona kuning dan kebiruan dengan sedikit palitan warna putih pada daunnya. Begitu juga spesies Canna yang lain, Canna glauca turut memerlukan cahaya matahari sepenuhnya. Cuma kelebihan Canna spesies ini adalah keupayaannya untuk hidup di dalam air. Daunnya yang lebar dapat dijadikan perlindungan buat ikan peliharaan di dalam kolam serta warna bunganya yang menarik menjadikan persekitaran taman lebih indah.

2. PONTEDERIA CORDATA

3. EICHHORNIA CRASSIPES

4.THALIA DEALBATA
antara tanaman air pinggiran berbunga yang boleh hidup di dalam air. Penggunaan container adalah digalakkan ketika penanaman invasive Thali dealbata kerana ia dapat mengelakkan akarnya mengganggu liner kolam.

5.LOBELIA CARDINALIS
Warna merah bunga Lobelia cardinalis dapat mengurangkan warna hijau senada pada taman air serta melembutkan struktur air terjun. Uniknya tanaman ini selain warna merah menyala bunga yang mencetuskan kelainan pada taman air, ia juga dapat menyingkirkan nitrogen, ammonia, nitrat dan mineral lain yang boleh menggalakkan pertumbuhan alga pada kolam melalui sistem biologi yang terdapat pada akarnya. Tanaman ini amat diperlukan untuk mengekalkan ekosistem pada taman air supaya rantaian ekologi di dalam kolam tidak terganggu serta menghasilkan pemandangan semula jadi di taman anda.

6. BACOPPA MONNIERI
Bagi melembutkan suasana taman air yang sedikit meriah dengan warna-warna terang bunga, kehadiran Bacopa monnieri dengan bunga halus berwarna putih menjadikannya lebih sejuk mata memandang. Bacopa monnieri ini mempunyai dedaun lebat berwarna hijau pekat memudahkan anda mengadunkannya bersama tanaman air yang lain. Berbeza dengan Canna, Pontederia dan Thalia yang bersaiz tinggi, Bacopa akan menjalar dan merimbun mengikut platform yang menanggungnya.

Secara keseluruhannya, kehadiran tanaman airyang berbunga dikawasan halaman merupakan suatu elemen yang sangat baik dari segi visual dan penggunaannya. Selain mewujudkan pemandangan dramatik ia juga memainkan peranan penting membantu memberikan keseimbangan kepada ekosistem landskap.

SUMBER GAMBAR : HASIL CARIAN GOOGLE

Kini hidroponik bukan lah satu kaedah baru dalam bercucuk tanam. Sebagaimana yang kita tahu hidroponik adalah kaedah menanam tanaman tanpa menggunakan tanah. IMPIANA kongsikan kepada anda tentang teknik jenis tanaman ini yang terbaik untuk anda lakukan sendiri selepas ini.

Maksud hidroponik?

Seperti yang dinyatakan di atas, hidroponik adalah kaedah menanam pokok tanpa menggunakan tanah. Jadi apa yang akan menggantikan tanah? Pengganti tanah atau digelar medium sokongan yang selalu digunakan di Malaysia adalah sabut kelapa, habuk kayu dan bulu mineral. Pada awal permulaan di Malaysia, para pengkaji menggunakan pasir, batu kerikil dan pecahan bata tetapi setelah kajian yang lebih mendalam dilakukan, medium sokongan ini tidak lagi digunakan.

Sekarang ini, tanaman ini antara pilihan yang boleh anda lakukan di rumah. Kalau sebelum ini anda berkeinginan untuk melakukan tanaman hidroponik, ianya pasti agak sukar kerana anda perlu membeli pelbagai barang dan mungkin akan menyebabkan anda mengeluarkan wang lebih daripada sepatutnya. Tetapi sekarang anda boleh membeli barangan untuk tanaman hidroponik, atau digelar hidroponik set, pada harga sekitar RM40 hingga RM50 .

Teknik tanaman hidroponik

Selain daripada medium sokongan, terdapat satu lagi bahan yang penting bagi memastikan tumbuhan anda hidup sihat, iaitu baja hidroponik. Baja hidroponik untuk tanaman hidroponik amat penting kerana tumbuhan tidak akan mendapat nutrien daripada tanah, maka baja hidroponik perlu menyediakan nutrien yang cukup untuk tumbuhan. Jika anda ingin membeli baja hidroponik di kedai tanaman atau secara atas talian anda boleh meminta baja AB.

Tanaman jenis ini memerlukan baja yang cukup dengan elemen Nitrogen, Fosforus, Kalium, Kalsium, Magnesium, Sulfur, Mangan, Kuprum, Zink, Molybdenum, Boron dan Ferum.

Terdapat pelbagai jenis teknik yang digunakan untuk menanam tumbuhan secara hidroponik. Teknik yang dipilih selalunya bergantung kepada saiz kebun hidroponik yang ingin dibina. Antara sistem yang sering diguna pakai adalah sistem Pasang Surut atau “Ebb and Flow”. Sistem ini dinamakan pasang surut kerana anda akan membanjiri bekas tanaman untuk beberapa lama sebelum surut. Selain itu, terdapat Teknik Tipisan Nutrien atau “Nutrient Film Techniques (nft)”. Sistem ini dinamakan tipisan nutrien kerana larutan nutrien akan sentiasa mengalir dan tumbuhan akan menyerap nutrien.

Antara teknik yang boleh anda gunakan untuk menanam sayur di rumah adalah teknik tipisan nutrien. Teknik tipisan nutrien ini membekalkan nutrien secara berterusan pada tumbuhan tanpa memerlukan pemasa. Larutan nutrien yang digunakan akan sentiasa dikitar semula antara bekas tanaman dan takungan di bawah tanaman. Tanaman yang ditanam akan membesar sehingga akar tanaman mencecah larutan nutrien yang dialirkan. Sistem ini memerlukan bekalan elektrik yang berterusan untuk mengalirkan nutrien tetapi boleh juga dilakukan secara manual.

Salah satu bentuk tanaman fertigasi di rumah

Hidroponik ini sebenarnya amat berguna bagi mereka yang suka bercucuk tanam tetapi tidak mempunyai tanah atau tinggal di rumah yang tidak mempunyai halaman. Walaupun rumah anda tidak mempunyai beranda sekalipun anda masih boleh bercucuk tanam. Anda boleh meletakkan tanaman hidroponik di tingkap bilik anda. Bagi mereka yang tinggal di kawasan rumah yang mempunyai tanah sekalipun anda sewajarnya menanam tanaman hidroponik ini secara besar-besaran. Ini kerana tanaman yang ditanam menggunakan teknik hidroponik akan menghasilkan tanaman yang boleh dimakan hingga ke akar kerana tidak akan mempunyai masalah dimakan ulat atau kuman di dalam tanah. Anda bukan sahaja jimat membeli barang masakan, anda juga umpama mendapat sayur yang lebih banyak kerana tidak perlu membuang apa-apa bahagian sayur anda. Tetapi janganlah sampai anda meletakkan akar ke dalam semua masakan.

Tanaman yang sesuai untuk sistem hidroponik

Terdapat beberapa jenis sayur yang boleh ditanam dengan menggunakan teknik hidroponik. Antaranya sayur yang sering kita gunakan dalam masakan, iaitu tomato. Tomato yang anda beli di kedai juga mungkin ditanam secara hidroponik oleh petani kerana lebih mudah. Selain daripada tomato, anda juga boleh menanam kacang. Semua jenis kacang anda boleh tanam menggunakan kaedah ini. Timun, daun bawang, bayam dan daun pudina juga antara sayur yang boleh anda tanam menggunakan kaedah hidroponik ini. Anda juga boleh menanam buah yang hanya ditanam di Cameron Highlands iaitu strawberi.

Kelebihan dan kekurangan teknik tanaman takungan

Setiap perkara pasti mempunyai kebaikan dan keburukannya yang tersendiri. Antara kebaikannya adalah akan menghasilkan tumbuhan yang boleh dimakan keseluruhannya, hasil yang didapati juga akan lebih baik dan tiada baja yang akan dibazirkan kerana air baja tidak akan dibazirkan. Penyakit pokok juga dapat dikurangkan. Anda juga tidak perlu mengeluarkan wang untuk membeli peralatan bercucuk tanam seperti cangkul, membajak, membuat batas dan menyiram.

Kekurangannya pula ialah tanaman ini memerlukan kemahiran untuk memastikan larutan nutrien dan ujian ph dilakukan dengan baik. Tanaman ini juga mungkin akan dijadikan tempat pembiakan nyamuk aedes, jadi anda perlu menjaga tumbuhan ini dengan lebih rapi. Ia juga mungkin akan menelan belanja untuk membeli peralatan. Akhir sekali, antara kelemahan yang agak memberikan kesan kepada mereka yang suka bercucuk tanam adalah tidak semua jenis tanaman mampu hidup menggunakan teknik ini.

Masalah atau isu hartanah kini telah menjadi satu topik Nasional. Acap kali kita mendengar masa kini banyak rumah tidak dapat dijual kerana kini bukan mudah untuk mendapatkan pinjaman bank atau loan perumahan. Ini mungkin salah satu penyebab, tetapi sebenarnya mungkin ramai diluar sana sudah mempunyai aset sendiri, tetapi tidak boleh mengembangkan aset tersebut. Mungkin ramai diluar sana yang mempunyai masalah yang begini? Apa sebenarnya punca ini berlaku yang menyebabkan anda diluar sana menjadi terdesak dengan situasi begini.

Memiliki hartanah sendiri adalah satu perkara wajib yang perlu diambil kira dalam perancangan kehidupan. Tetapi ramai pula anak muda masa kini yang suka menyewa dari memiliki. Ini juga satu masalah yang dihadapi. Kali ini IMPIANA tidak mengupas isu rumah sewa atau sendiri, tetapi IMPIANA ingin berkongsi cerita atau topik lambakan hartanah atau rumah yang tidak terjual.

Baru-baru ini ada kajian yang mengatakan terdapat 20 billion rumah tidak terjual pada masa kini, tetapi yang paling tidak disangka rumah yang berharga bawah RM 400,000 yang paling banyak tidak terjual. Di manakah silapnya, adakah rakyat Malaysia tidak mampu untuk memiliki rumah sendiri atau sebaliknya. Di sini IMPIANA menjemput Pejuang hartanah yang tidak asing lagi iaitu Ahyat Ishak dan Pemilik Hiasan Dalaman, Mamy Home untuk mengupas dan membantu pemilik kediaman yang berhasrat untuk menjual rumah mereka tetapi tidak ada jalan pada masa kini.

Kupasan yang cukup mantap dan jelas mengenai hartanah ini pastinya dapat membantu ramai pemilik diluar sana dalam menangani masalah hartanah ini.

Hartanah selalu dipandang ringan oleh ramai orang. Akhirnya terpaksa mengeluh sebab dah terlambat nak 'sediakannya' untuk diri sendiri!#impianamy #sembanghartanah

PILIH PASU YANG BERSESUAIAN UNTUK POKOK

Terdapat pelbagai pilihan gaya, bentuk, saiz dan warna pasu di pasaran. Namun untuk pasu yang bakal digunakan untuk menanam pokok perlulah bersesuaian dengan persekitaran dan mengikut kondisi pokok. Oleh itu, kenal pasti ukuran matang pokok serta saiz ruang yang akan diletakkan pasu tersebut. Ini penting untuk memastikan pasu yang dipilih mampu menampung saiz pokok dan ruang yang disediakan adalah mencukupi. Pasu yang telah dipilih haruslah lebih lebar dari saiz root ball pokok semasa membelinya supaya akar mudah bergerak dan dalam masa yang sama pokok yang ditanam cepat stabil dan matang.

MEDIUM TANAMAN (TANAH)

Medium tanaman atau tanah merupakan faktor utama yang akan menentukan kualiti perkembangan pokok yang ditanam. Medium yang digunakan perlulah mempunyai struktur saliran dan udara yang baik serta mampu mengekalkan kelembapan. Anda tidak digalakkan untuk menggunakan tanah yang diambil di sekitar laman untuk dijadikan sebagai medium tanaman berpasu. Dikhuatiri tanah tersebut tidak mempunyai struktur udara dan saliran yang baik hingga boleh menyebabkan air bertakung dan akan mengancam pokok. Di samping itu juga, ia mengandungi kandungan benih rumpai dan serangga yang tinggi.

Terdapat pelbagai jenis dan jenama tanah kompos siap proses di pasaran. Kenal pasti keperluan nutrien pokok dan semak kandungan bahan yang digunakan untuk menghasilkan medium pada pembungkus. Penjagaan pokok yang ditanam di dalam pasu dengan terus di atas tanah amat berbeza. Medium tanaman berpasu lebih cepat untuk menjadi kering. Oleh itu, ia memerlukan penyiraman yang kerap untuk memastikan tanahnya kekal lembap dan subur untuk membekalkan keperluan nutrien optimum pada pokok. Selain itu juga, pembajaan berkala perlu dilakukan sekurang-kurangnya 2 minggu sekali.

PEMBAJAAN DAN PENYIRAMAN

Untuk pokok jenis berbuah dan berbunga, pembajaan berkala perlu dilakukan untuk memastikan pokok yang ditanam produktif. Pembajaan perlu dilakukan 2 minggu sekali atau sekurang-kurangnya sekali setiap bulan. Anda digalakkan untuk menggunakan baja dari jenis slow-release seperti osmocote kerana ia membantu membekalkan keperluan makanan secara perlahan-lahan dalam satu tempoh masa yang lama. Periksa label dan kandungan bahan yang terdapat di dalam baja untuk memastikan food plant yang dibeli mengikut keperluan pokok.

Pastikan tanah mempunyai struktur saliran yang baik untuk mengelakkan dari berlakunya water log (air bertakung). Waktu yang sesuai untuk melakukan penyiraman adalah apabila medium kelihatan kering. Bagaimana untuk memastikannya? Periksa permukaan tanah, jika teksturnya peroi dan kering itu adalah masa yang ideal untuk melakukan penyiraman. Lakukan penyiraman terus pada permukaan tanah untuk memastikan medium mendapat keperluan air sepenuhnya.

Penyiraman perlu dikurangkan untuk pokok jenis berbuah kerana ia akan menyebabkan buah yang dihasilkan kurang manis. Begitu juga untuk jenis pokok yang berbunga. Ia akan menjadi salah satu faktor menyebabkan bunga tidak boleh bertahan lama dan ada kalanya akan mula gugur di peringkat putik.

PEMANGKASAN POKOK DAN AKAR

Pemangkasan pokok dapat membantu mengawal saiz dan bentuk pokok yang dikehendaki. Di samping itu juga, ia dapat membantu mempertingkatkan produktiviti pokok tersebut. Waktu ideal untuk melakukan pemangkasan adalah selepas pokok habis berbunga atau berbuah. Namun untuk tumbuhan jenis foliage, pemangkasan dilakukan jika perlu sahaja terutamanya untuk mengawal saiz pokok.

Selain dari itu, waktu ideal untuk melakukan pemangkasan adalah selepas proses pemasuan semula (repotting) dilakukan. Ia perlu untuk memastikan pokok stabil dalam kadar segera dan mengurangkan risiko pokok mati selepas pemasuan semula dilakukan. Ketika melakukan pemasuan semula (repotting), buang 1 sehingga 2 inci akar yang terdapat di sekeliling root ball secara vertikal tanpa merosakkan akar tunjang dengan menggunakan trowel yang tajam. Ia bertujuan untuk memberi ruang kepada akar baru berkembang.


Risau Pokok Kontang Dan Layu Ketika Cuti Raya, Buat Macam Ni

Lagi beberapa hari ni dah nak raya. Mesti ada antara sahabat laman yang risau nak tinggalkan pokok lama-lama kan. Paling risau tanaman yang jenis tak tahan lasak atau bermusim. Sehari tak siram pun boleh mati. Jadi untuk memastikan tanaman anda tetap sihat dan segar menyambut kepulangan anda selepas bercuti raya, ini yang anda perlu lakukan.

1. Untuk jenis tanaman yang memerlukan air yang banyak dan kerap, letakkan di bawah teduhan dan buang semua kuntum bunga serta pucuk atau tunas baru. Kaedah ini secara tidak langsung mengurangkan keperluan air dan menyebabkan medium lambat kering

2. Untuk tanaman yang ditanam terus di atas tanah, takkan nak cabut pula kan untuk diletakkan dibawah teduhan. Beli jaring pertanian atau net hitam dengan ketelusan cahaya 70% dan buatkan kanopi sementara di bahagian atas menutupi tanaman.

3. Cantas atau pangkas tanaman seminggu sebelum pulang ke kampung. Ini salah satu lagi cara untuk mengurangkan keperluana air pada tanaman

4. Untuk tanaman berpasu, sediakan miniture green house dangan menggunakan plastik. Tapi, anda perlukan sokongan kayu atau buluh bagi mengelak permukaan plastik bersentuhan dengan tanama kerana ia boleh menyebabkan bahagian yang tersentuh melecur

5. Alas pasu-pasu anda dengan dulang yang telah diisi batu dan tuangkan air mengikut aras batu tersebut. Lagi banyak air diperlukan, lebih tebal lapisan batu disediakan. Air yang terdapat di dalam dulang tadi akan disejat oleh tanaman secara perlahan-lahan

6. Alas bahagian bawah pasu dengan kain atau tuala yang telah dibasahkan. Selain itu juga, anda boleh gunakan sarung guni untuk kadar kelembapan yang lebih lama

7. Rendam surat khabar di dalam air dan jadikannya sebagai sungkupan pada tanaman. Ia bukan sekadar mengekalkan kadar kelembapan medium tanaman, malah mampu menyerap air lebih banyak

8. Buat sendiri bekas siraman yang boleh membekalkan air untuk tanaman atau self watering system. Terdapat pelbagai kaedah untuk membuat self watering system sendiri antaranya dengan menggunakan botol dan tali yang direndam dalam air

9. Dalam lampin pakai buang, terdapat serbuk seperti kristal yang diguanakn untuk menyerap air. Bila menyerap air, serbuk kristal tadi akan kembang menjadi seperti jeli. kalau rajin, koyakkan beberapa keping lampin pakai buang dan keluarkan serbuk tersebut dari kapas yang digunakan. Kalau tak rajin, guna sahaja keseluruhan isi di dalam lampin tersebut. Rendam kan semalam dan tanam di sekitar tanaman sebelum anda pulang ke kampung. Kelembapan yang dipeganag oleh kristal atau jelly lampin pakai buang mampu bertahan lebih dari seminggu

10. Mintak bantuan pada jiran yang tidak pulang ke kampung untuk siramkan tanaman di laman sekurangnya 1 kali sehari terutamanya waktu pagi. Atau anda upah sahaja pekerja penyelenggara landskap yang membuat kerja kontraktor di taman anda tu.

Dapur kalau kita nak reka ‘design’ biarlah sesuai dengan gaya hidup bukan sekadar nak melaram. Dapur antara lokasi di dalam kediaman yang sangat penting. Malah bagi seorang wanita, banyak masa dihabiskan di dapur ketika memasak.

KEMASAN

Pemilik kediaman perlu bijak memilih corak dan warna. Ada pereka yang suka menemukan dua budaya atau dua zaman di dalam satu ruang. Cuba bayangkan kabinet moden ringkas bebas corak aksesori kecil, diserlahkan dengan jubin Belanda yang popular di kediaman kolonial.

Belek juga permukaannya. Adakah ianya sesuai dengan aktiviti harian anda di dapur. Berkilau mungkin cantik namun jika anda gemar memasak menggunakan minyak yang banyak, ia mungkin memberi kesan pada permukaan lantai dapur anda. Mungkin jubin seperti slate atau granit matte mahu pun terracota sesuai untuk anda. Paling penting ia mudah dibersihkan.

PELAN LANTAI

Pastikan pelan lantai anda cukup untuk ruang kabinet yang dirancang. Adakalanya kita terlalu bercita-cita tinggi sehingga angan-angan melebihi realiti. Senaraikan apa yang anda perlu dari sebuah dapur, bukan yang anda mahu. Ini termasuklah ruang untuk dapur basah dan dapur kering.

Jika anda membuat pengubahsuaian, jangan lupa tentang aliran udara masuk dan keluar kerana ia merupakan faktor keselamatan yang sangat penting. Malah jika anda kidal, perlu beritahu pereka agar lokasi memasak anda tidak menjadikan anda kekok.

JENIS MATERIAL YANG ANDA MAMPU

Tidak salah memilih material yang agak murah tetapi nampak cantik dan serasi dengan konsep kediaman. Bagaimanapun rajin-rajinlah bertanya kepada kontraktor anda tentang kelebihan dan kelemahan material yang anda pilih. Dengan cara ini anda lebih mudah untuk menjaga material tersebut.  Biar pun anda memiliki kemasan atau material dapur yang bagus, ia ni tidak bermakna anda boleh mengabaikan penjagaan dapur anda.

PEMILIHAN KEMASAN YANG SESUAI

Ini merupakan antara perkara penting. Anda perlu tahu kemasan yang paling sesuai dengan dapur anda baik dari segi harga mahupun gaya hidup anda. Penting juga untuk anda menyesuaikan dengan karektor diri anda sama ada anda seorang agak comot bekerja atau seorang yang cermat.

Kemasan memainkan peranan penting dalam memberi nilai estetika kepada sesebuah konsep dapur. Sama ada kemasan itu legap, high gloss, matte, berkaca kabut dan lain-lain, kemasan ini membentuk karektor yang tersendiri.

Ada di antara kemasan ini mudah untuk dibersihkan dan tidak kurang juga yang akan meninggalkan kesan jika tidak dicuci berkali-kali. Adakah anda seorang yang malas atau rajin? Tepuk dada, tanya selera.

BAHAGIAN PENSTORAN YANG SESUAI DENGAN PERALATAN ANDA

Rancang rekaan kabinet yang kita mahu. Jika anda memiliki koleksi perkakas dapur yang banyak maka anda merancang rekaan kabinet yang sesuai dengan keperluan anda. Ada rekaan kabinet dapur yang direka sehingga aras 7 kaki sahaja tetapi ada juga tuan rumah yang inginkan kabinet tinggi sampai mencecah aras siling. Jadi ia lebih kemas menutupi keseluruhan dinding.

Kini ada rekaan dapur jenis terlindung terutama di kediaman dengan keluasan terhad. Dapur dilengkapi dengan dengan pintu berpangsi dan boleh ditutup jika tidak digunakan. Secara tidak langsung ruang yang sempit ini akan nampak cantik, kemas dan tidak menganggu aktiviti harian.

FUNGSI DAN FANTASI

Selalunya kita sering mendambakan sebuah dapur yang sempurna sama seperti dalam iklan atau gambar-gambar yang dilihat di media-media sosial seperti sumber Pinterest dan sebagainya. Namun realitinya kita terpaksa berdepan dengan ruang kediaman  sendiri yang tentunya berlainan dengan apa yang diimpikan.

Ada di antara kita lebih selesa memasak sahaja di dapur dan mempunyai kamar membasuh sendiri atau ruang membasuh. Ada juga yang menggabungkan semua aktiviti di ruang dapur. Pendek kata, anda perlu tahu bagaimana susunan peralatan agar memudahkan kerja anda di dapur.

PENCAHAYAAN

Ketahui pelan lantai dapur anda. Adakah ia gelap atau terang. Adakah anda memerlukan langsir nipis atau langsir senteng  atau lebih sesuai menggunakan bidai. Adakah anda memerlukan pencahayaan di bawah kabinet atas?

Jika anda mahu melatram dapur kering anda, mungkin boleh ditambah down light atau halogen. Secara tidak langsung rekaan istimewa dapur kering anda lebih menarik dan menyerlahkan ruang utama kediaman. Bagaimanapun jika sekadar untuk membuat kerja-kerja dapur, pencahayaan asas sudah mencukupi.

PEMILIHAN PENYENDAL

Ia bagaikan aksesori kepada rekaan dapur. Penyendal ini juga membentuk sesebuah karektor dapur. Daripada klasik ke moden, ia memberi nilai estetika dan harganya juga berbeza.

Jadi jangan terlalu taksub dengan hanya melihat rekaan tombol yang pelbagai. Fikirkan juga rekaan pintu kabinet anda adakah ianya sesuai dengan gaya hidup anda. Penyendal ini berfungsi sekadar pelengkap rekaan pintu kabinet dapur anda dan bukannya material utama yang perlu dilihat setiap masa.

PERMUKAAN KAUNTER

Permukaan kaunter yang anda pilih adakah ia diperbuat daripada bahan padu, tahan lasak atau sekadar kayu mampat yang lebih murah. Kini terdapat banyak pilihan permukaan yang lebih tahan lasak, mudah dibersihkan dan menyenangkan apabila disentuh.

Anda juga perlu bijak memilih warna material permukaan kaunter dapur agar aktiviti harian lebih lancar. Jangan pula hanya kerana dapur anda hitam, habis segala permukaan kaunter anda akan dihias denga rona hitam. Padanan ini perlu anda belek berkali-kali dengan kabinet dan kelengkapan lain agar tidak nampak asing dan canggung apabila siap kelak.

AKSESORI

Aksesori yang menarik menjadi ruang dapur nampak menyerlah. Bekas gula, garam, kunyit, rempah ratus dan sebagainya mampu menjadikan ruang dapur anda mencuri pandangan tetamu. Begitu juga dengan pengisar makanan, ketuhat dan sebagainya. Bukan hanya sekadar pelengkap gaya tetapi menjadi penyeri dapur anda.

Banyak tersedia perkakasan dapur yang menarik di pasaran namun anda perlu bijak membuat pilihan. Jangan hanya ‘tangkap muat’ sahaja. Ada konsep yang memerlukan aksesori yang banyak dan ada yang hanya memerlukan hiasan minimal.

Tip ‘awet’ kayu supaya tak mudah reput dan rosak walaupun terdedah hujan, panas. Selalunya masalah yang sering dialami ialah kayu yang digunakan untuk kerja-kerja DIY menjadi reput dan rosak.

PETUA MENGAWET KAYU

Ramai tukang suka menggunakan kayu untuk projek-projek DIY. Kayu memang cantik dan berseni semula jadi selain senang dibentuk, dicantum dan dikendali. Tetapi kayu lama kelamaan akan reput, rosak tekstur asal dan hilang kekuatannya terutama jika terdedah kepada faktor cuaca, kulat dan serangga.

Saya kongsikan di sini petua mengawet kayu supaya tahan lama yang diajarkan oleh bapa saya seorang tukang rumah, tukang kayu dan pernah terlibat dengan industri kayu balak di Sarawak selama berpuluh tahun.

Teknik rawatan kayu ini sangat ekonomik. Saya hanya gunakan campuran ubat gegat (naphthalene) dengan minyak diesel. Sediakan bahan dalam kuantiti sesuai dengan jumlah kayu yang hendak dirawat. Biasanya seliter diesel cukup untuk 1 meter padu kayu.

Saya gunakan sebungkus ubat gegat. Ubat gegat ditumbuk halus sehingga menjadi tepung dan dilarutkan di dalam minyak diesel. Gunakan topeng pernafasan yang sesuai semasa penyediaan dan proses merawat kayu sebab wap naphthalene ini bahaya jika disedut berlebihan.

Kayu yang hendak dirawat mestilah betul-betul kering. Campuran bahan tadi boleh disapu dengan berus atau penggelek cat, ataupun disembur ke atas kayu. Biarkan ia meresap ke dalam kayu dan keringkan. Jangan jemur terus di bawah matahari.

Bau ubat gegat akan kekal dalam isi kayu untuk tempoh bertahun-tahun walaupun kayu terdedah dengan cuaca panas dan lembap. Malah kalau naik ke atas syiling rumah saya yang rangkanya dibuat dengan kayu terawat ini kita akan hidu bau ubat gegat walaupun setelah lebih 5 tahun! Lipas, cicak, tikus dan serangga-serangga perosak memang tak berani dekat.

Gambar menunjukkan rak tempat isteri saya menanam bunga yang dibuat daripada kayu terawat dengan teknik ini. Selepas rawatan, kayu tersebut terbiar selama lebih empat tahun di atas tanah sebelum dikutip untuk dibuat rak bunga ini.

Semasa memotong, bau naphthalene masih kuat dan kayu masih kekal elok. Rak bunga ini sudah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

Kenali cara-cara untuk mendapat tidur tanpa gangguan dengan Pelindung Tidur IKEA

Tidur yang lena sangat penting untuk menjamin kesihatan dan kesejahteraan kita, kerana ia berkait rapat dengan prestasi fizikal dan mental kita tatkala kita menjalankan aktiviti harian. Hakikatnya, tidur yang berkualiti tidak kurang pentingnya daripada diet yang seimbang dan senaman, dan terdapat pelbagai faktor yang mencetuskan tabiat tidur negatif. Jadi, kita perlulah cakna akan cara-cara untuk memperoleh tidur berkualiti.

Secara umumnya, seseorang dewasa memerlukan 7 hingga 9 jam tidur setiap malam. Tidur tidak cukup akan menjejaskan kita dari segi mental dan fizikal, daripada fokus terjejas, emosi tidak stabil, sehinggalah menimbulkan pelbagai risiko masalah kesihatan. Bagaimanapun, kini anda tidak perlu lagi ‘mengira biri-biri’ untuk memasuki dunia mimpi, kerana Enam Pelindung Tidur kami telah menawarkan anda petua-petua berikut yang mudah lagi berkesan bagi membantu anda tidur lebih lena!

6 Eleman untuk Tidur Lena dengan Penyelesaian Tidur IKEA

Bilik tidur yang gelap, sejuk dan tenang merupakan satu permulaan yang baik. Namun, soal meningkatkan keselesaan, memilih bahan-bahan yang betul, dan mencipta suasana yang kondusif juga harus dititikberatkan!

Langkah pertama ke arah tidur lena ialah mencapai keselesaan optimum dengan tilam, bantal dan selimut yang betul. Tilam yang sesuai akan menyokong belakang tubuh anda, yang terbukti bermanfaat terhadap kesihatan anda dalam jangka panjang! Dengan adanya bantal dan set sarung selimut yang menepati keperluan anda, anda akan meraih manfaat maksimum daripada tidur anda!

2. Kekalkan Suhu yang Sesuai

Berasa sejuk pada waktu malam? Atau berasa panas ketika tidur? Faktor seterusnya yang wajar diberi perhatian ialah suhu bilik tidur anda. Tanyalah soalan-soalan ini kepada diri anda kerana ia dapat membantu mengenal pasti faktor yang mengganggu tidur anda. Ingatlah untuk tetapkan penyaman udara atau kipas pada suhu yang sesuai, dan pastikan anda berasa selesa dengan memilih duvet atau selimut yang sesuai untuk anda! Kebanyakan kita tidur lebih lena dalam persekitaran yang lebih sejuk, manakala suhu optimum ialah antara 18 dan 20 darjah Celsius.

3. Jauhkan dari Lampu

Suasana lebih gelap ideal untuk tidur lena kerana ia mengurangkan gangguan di sekeliling anda. Jadi, anda boleh mempertimbangkan penyelesaian seperti lampu boleh malap, lampu meja atau bidai gelap untuk menghalang matahari pagi! Namun, sebaik-baiknya anda memilih lampu yang berada dalam jangkauan tangan, kerana mengurangkan pergerakan sebelum anda tidur akan membantu anda lelap lebih mudah. Selain itu, anda juga boleh mempertimbangkan pelitup mata untuk menjauhkan cahaya!

4. Shhh Jangan Bising!

Bunyi bising akan menjejaskan kualiti tidur kerana ia merangsang otak kita. Menurut kajian, walaupun ketika kita sedang tidur, minda kita sedar sepenuhnya akan bunyi bising. Jadi, semakin senyap bilik anda, semakin baik kualiti tidur anda. Penyelesaian mudah seperti penyerap bunyi, dapat membantu mengurangkan bunyi bising, khususnya jika anda jenis orang yang tidur-tidur ayam!

5. Tingkatkan Kualiti Udara

Kualiti udara yang tidak sihat di rumah mampu menjejaskan kualiti tidur kita. Ceriakan bilik tidur anda dengan tumbuh-tumbuhan hidup, yang bukan sahaja dapat menapis udara dalam bilik anda, malah berfungsi sebagai hiasan! Pastikan bilik tidur anda diudarakan  dengan secukupnya sekali seminggu untuk menjamin pengudaraan yang baik!

6. Suasana Menenangkan

Pilihan warna dan aksesori peralatan tidur yang sesuai akan mempengaruhi kualiti tidur anda. Menurut kajian, kita tidur paling baik dalam bilik berwarna biru, diikuti oleh warna seperti kuning dan hijau. Jika anda ingin mengubah suai bilik tidur anda, apa kata mencuba warna-warna ini untuk mewujudkan persekitaran yang ideal bagi membantu anda lelap lebih pantas!

Pernahkah anda berasa segar tatkala bangun dari tidur dan bersedia untuk menghadapi apa sahaja? Itu bermaksud, anda telah mendapat tidur malam yang baik! Ingatlah, tidur yang berkualiti berkait rapat dengan rehat yang cukup dan tanpa gangguan.

Anda berpeluang mengetahui lebih lanjut tentang penyelesaian tidur di Festival Tidur IKEA.

Festival Tidur IKEA

Bagi memeriahkan Festival Tidur IKEA, IKEA menganjurkan pelbagai aktiviti interaktif di gedung, yang memberi peluang kepada pembeli-belah mencuba rangkaian Penyelesaian Tidur IKEA bagi memahami kepentingan pilihan penyelesaian tidur yang betul.

Lebih menarik lagi, ahli IKEA Family juga berpeluang memenangi pengubahsuaian bilik tidur dan produk bilik tidur lain berjumlah sehingga RM48,000 dengan perbelanjaan minimum RM400 dalam satu resit di mana-mana gedung IKEA di seluruh negara!

Sertai peraduan Festival Tidur IKEA dari 7 Julai – 10 Ogos 2022 dengan mengikuti video mingguan kami bagi mendapatkan petua penyelesaian mampu milik dan berpeluang untuk memenangi hadiah bernilai RM48,000* seperti berikut:

Hadiah Pertama: 4 x Pengubahsuaian bilik tidur berjumlah RM5,000 tajaan Livspace
Hadiah Kedua: 4 x Rangka katil & 1 x tilam berjumlah RM3,000
Hadiah Sagu hati: 20 x Produk tekstil katil berjumlah bernilai RM800


10 Jenis Pokok Besar Sesuai Sebagai Tanaman “Indoor”

Seronok IMPIANA tengok ada antara geng dekor yang dah mula hias kediaman dengan tanaman indoor yang mengghijau. Banyak manfaatnya tanaman indoor ni. Bukan sahaja membekalkan oksigen tambahan ia berupaya mengurang pencemaran di dalam kediaman.

Artikel berkaitan:

Selain penggunana tanaman renek sebagai hisan di atas meja, tanaman indoor yang bersaiz besar sesuai di letakkan di sudut-susut kediaman. Ada antaranya yang boleh mencapai ketinggian lebih 3 kaki dan kewujudnya menjadi elemen hiasan menarik di dalam kediaman. Berikut, tanaman indoor bersaiz besar:

1. POKOK PINE (NORFOLK ISLAND PINE)
Norfolk Island pine walaupun namanya pine, ia bukanlah pokok pine yang diambil untuk buat balak. Jika di habitat asalnya, tanaman ini boleh mencapai ketinggian lebih 100 kaki. Namun, jika dijadikan sebagai indoor plant, ruang tanaman di dalam pasu menyebabkan pertumbuhan pokok terbatas. Pastikan medium tanaman pokok ini sentiasa lembap dan [posisikan ia di tepi tingkap yang menerima pancaran matahari pagi

2. YUCCA
Yucca ialah tanaman tahan lasak yang sesuai hidup di dalam dan diluar kediaman. Walaupun terdedah kepada iklim panas berpanjangan, tanaman ini tetap boleh hidup dalam tempoh masa yang lama. Yucca cepat membesar jika menerima pencahayaan yang mencukupi. Yang paling penting, tanaman ini sesuai bagi anda yang tak ada masa untuk menyelenggara tanaman

3. KENTIA PALM
Antara jenis palma yang sentiasa menjadi pilihan sebagai indoor plant. Warnanya yang menyegarkan disamping tekstur daunya yang unik menyebabkan ia sentiasa menjadi pilihan.

4. PHILODENDRON
Philodendron antara tanaman indoor yang mempunyai karekter tersendiri. Antara yang menjadi pilihan dari spesisi ini adlah Philodendron selloum. Namun, untuk memmastikan tanaman ini membesar secara optimum, pastikan ia menerima pengamatan cahaya yang cukup terutamanya diwaktu pagi

5. CROTON
Kroton menjadi pilihan tanaman indoor disebabkan warna foliarnya yang pelbagai. Ia boleh membesar sehingga 10 kaki tinggi. Croton atau nama tempatannya pokok puding memerlukan cahaya matahari terus untuk tumbuh sihat. Jika tidak, pokoknya kana memanjang mencari cahaya

6. FICUS MICROCARPA
Boleh mencapai ketinggian lebih dari 3 meter, tanaman yang dikenali dnegan nama pokok ara atau rubber plant ini sentiasa menjadi pilihan sebagai indoor plant disebabkan nikan arkitektural nya. Kanopinya yang mudah dibentuk dan sentiasa kelihatan kemas menyebabkan ia antara pilihan utama di lobi-lobi hotel dan pejabat korporat

7. SCHEFFLERA
Schefflera adalah sejenis tanaman renek namun berupaya mencapai ketinggian lebih dari 2 meter Tidak memerlukan penyelenggaraan yang tinggi, namun memerlukan pasu bersaiz besar untuk pertumbuhan optimum. Jika akarnya tercekik (pasu kecil), Ia akan menyebabkan fizikal tanaman ini kurus dan meninggi sahaja

8. DRACAENA
Antara spesis Dracaena yang sentiapa menjadi pilihan adalah seperti Dracaena fragrans, Draceane reflexa, Draceena sanderiana dan Draceane surculosa. Dracaena fragrans boleh mencapai ketinggian lebih 2 meter jika ditanam terus di atas tanah. Tanaman ini amat terkenal terutamanya apabila tiba perayaan cina

9. FICUS LYRATA
Antara tanaman indoor yang menjadi kegilaan ramai terutamany bagi mereka yang menerapkan dekorasi scandinavian dan nordic. Di habitat asalnya, tanaman ini boleh mencapai ketinggian 5 meter dan mempunyai buah. Tanaman ini memerlukan pencahayaan terus untuk pertumbuhan optimum.

10. MONSTERA DELICIOSA
Monstera datang dari keluarga yang sama dengan Philodendron. Namun, Monstera lebih aktif memanjat pada dinding atau struktur berhampiran. Penggunaan monstera sebagai tanaman indoor menjadikan dekorasi sesebuah kediaman kelihatan lebih versetil. Sebab itu, monstera antara inkon sibolik bagi sesetengah konsep dekorasi

Terlebih siraman atau over watering sebenarnya boleh menjadi salah satu punca tanaman berpasu kita layu atau pun mati akibat akarnya yang berpenyakit kerana terendam lama di dalam lembapan. Situasi ini menyebabkan kulat mula tumbuh dan akar mereput disebabkan oleh over watering. Jika anda mengalami situasi ini dan anda ragu-ragu akan kuantiti air yang ideal untuk tanaman, menyiram pokok menggunakan teknik ais kiub adalah salah satu alternatif yang boleh diguna pakai.

Tetapi awas, kaedah ini hanya sesuai untuk tanaman berpasu bersaiz kecil dan sederhana contohnya pokok orkid, tanaman gantung dan juga tanaman hiasan. Untuk pokok orkid kaedah ini sangat mujarab kerana orkid adalah tanaman yang sensitif dengan lembapan berlebihan kerana akarnya mudah rosak, maka teknik ini dilihat begitu berkesan kerana ia secara perlahan-lahan akan membebaskan air kepada pokok orkid.

Tanaman hiasan berpasu bersaiz kecil dan sederhana juga boleh menggunakan teknik ini. Ataupun anda mempunyai tanaman gantung yang sukar untuk disiram kerana susah dicapai maka ada baiknya anda hanya meletakkan kiub ais ke dalamnya. Lebih praktikal dan kemas tanpa percikan air berlebihan.

Sebagai pemilik taman, selain gemar menghias laman dengan pelbagai jenis bunga hiasan anda juga boleh menanam pelbagai jenis spesies berbunga wangi, yang mampu membuatkan kediaman tampil harum sepanjang masa. Untuk edisi kali ini, LAMAN membawakan anda 10 spesies pokok berbunga yang boleh ditanam di kediaman serta mampu menyuntik aroma segar buat penghuni.

Kehadiran pokok bunga ini memadai andai diselang-selikan dengan tanaman hiasan yang lain dalam bilangan minor. Ini kerana kekuatan harumannya mampu menyebarkan bauan wangi ke serata laman anda. Sebaiknya pilihlah lokasi yang anda ingini ia berada, contohnya jika gemar menghabiskan masa di kawasan laman belakang maka tanamlah ia di situ. Sama ada sebagai tanaman pagaran atau pun sebagai tanaman memanjat, ia bakal memberikan satu pengalaman terbaik yang tidak akan anda lupakan kewujudannya sampai bila-bila.

Cananga odorata

Cananga odorata atau lebih dikenali dengan nama tempatan sebagai kenanga. Bunga ini telah terbukti menjadi peneman manusia sejak zaman-berzaman. Merupakan bunga tradisional dan amat digemari di Malaysia kerana harumnya semerbak. Baunya lebih tajam di kala senja. Ia adalah sejenis tumbuhan saka dan boleh mencapai ketinggian sehingga 20 meter. Bunga kenanga berwarna hijaun kekuningan, tidak begitu menonjol dan tumbuh berkelompok dengan enam hingga 10 kuntum pada setiap tangkai. Kelompok bunga ini berbentuk pita yang agak terpilin sepanjang 5 cm hingga 10 cm

Bunga kenanga banyak kegunaannya. Minyak ekstrak dari bunga ini diaplikasi dalam perubatan aroma teraputik yang boleh merehatkan jiwa, menghilangkan tekanan, insomia, mengubat tekanan darah tinggi, melancarkan haid bagi kaum wanita dan mengatasi masalah mati pucuk (impoten) untuk lelaki. Dipercayai berkesan untuk demam biasa atau demam malaria, bronkitis dan asma. Minyaknya juga selalu digunakan untuk produk kosmetik bagi mengurangkan garis penuaan iaitu sebagai penggalak kepada pertumbuhan sel-sel baru, merawat jerawat dan berkaitan dengan masalah rambut.

Bunganya sering dipetik dan disimpan dalam lipatan kain bagi mengharumkan pakaian. Di sesetengah tempat, kenanga digunakan dalam ritual dan upacara khusus, misalnya majlis perkahwinan. Sesuai ditanam di halaman rumah dan dipercayai dapat menolak ‘black magic’ seperti terkena buatan orang.

Rosa chinensis – Mawar

Bunga mawar, bunga ros atau  nama saintifiknya Rosa chinensis merupakan sejenis tanaman saka dari genus Rosa. Ia telah lama dikenali oleh masyarakat Melayu dan disebutkan dalam Hikayat Bayan Budiman yang ditulis sekitar 1370an. Pada umumnya, mawar memiliki duri, berfungsi sebagai pegangan semasa memanjat. Ketinggiannya boleh mencapai dua hingga lima meter. Terdapat banyak spesies mawar di dunia. Sebahagian besar spesiesnya mempunyai daun yang panjangnya antara 5-15 cm. Bunganya terdiri dari lima kelopak dan berbentuk seperti mahkota. Warna bunga biasanya putih, merah jambu, kuning dan merah, bergantung kepada spesiesnya.

Selain dijadikan sebagai bunga potong, mawar juga memilik banyak manfaat. Antara lain ia digunakan untuk antidepresi, antiviral, antiradang dan sumber vitamin C. Minyak mawar yang diekstrak dari kaedah penyulingan dan penguapan kelopaknya boleh dijadikan parfum. Mawar juga dapat digunakan dalam produk teh dan jeli. Kerana keharuman dan warnanya, bunga mawar secara tradisinya dikaitkan sebagai bunga cinta.

Jasminum sambac – Melur

Bunga melur atau nama saintifiknya Jasminum sambac merupakan spesies tanaman yang berbau sangat harum dan mekar sepanjang tahun. Bunganya berwarna putih dan mendapat tempat istimewa dalam kebanyakan kaum di Malaysia. Ia merupakan elemen penting dalam majlis tradisional seperti majlis perkahwinan dan acara keagamaan kerana keharumannya.

Bunga melur senang dicantas dan dibentuk. Ia menjadi pilihan sebagai tanaman bonsai di kebanyakan kuil penganut Buddha. Merupakan tanaman hias yang banyak kegunaannya. Keistimewaannya adalah untuk membuat minyak wangi, produk kosmetik, farmasi dan bahan campuran untuk mengharumkan teh. Motif bunga melur juga sering diabadikan pada hasil kesenian dan pertukangan tangan seperti produk sulaman dan ukiran perak. Terkini, bunga melur dipaparkan pada duit siling 20 sen yang baru.

Polianthes tuberso – Harum sundal malam

Harum sundal malam atau nama saintifiknya Polanthes tuberso, sejenis pokok berumpun berasal dari Amerika Tengah, seakan-akan pokok spider lily atau bakung. Bunganya berbau wangi, tetapi aromaya akan berkurangan selepas dipetik dari tangkainya. Namun begitu baunya akan terus kekal walaupun setelah dipetik sehinggalah ianya kering dan layu. Dalam keadaan optimum, tumbuhan ini kekal hidup dan menghasilkan bunga untuk tempoh masa yang lama.

Tanaman ini berkhasiat menurunkan panas badan dan menghilangkan bengkak. Ia juga dipercayai boleh digunakan untuk pemulihan emosi dan memperkuat inspirasi artistik dalam diri seseorang kerana kemampuannya menstimulasi sisi kanan otak. Bau wanginya seharum melati boleh menenangkan hati orang di sekitarnya. Ia juga digunakan untuk mengubati masalah susah tidur, influenza dan reumatik. Masyarakat Jepun menggunakan bunga ini sebagai lambang cinta. Manakala di Thailand, bunga ini menjadi kesayangan para peminat bunga kerana sifatnya yang harum dan tidak mudah layu.

Gardenia jasminoides – Kembang cina

Gardenia jasminoides atau pokok bunga kembang cina merupakan spesies renek berkayu yang mempunyai ketinggian dua meter. Tetapi ada juga jenis pokoknya yang tumbuh sehingga 12 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci.

Kerana keharuman, bunga ini mempunyai nilai komersil untuk dibuat minyak wangi. Ia juga mengandungi zat minyak penting seperti linalol dan styrolyl. Selain ditanam sebagai tanaman hiasan, spesies tanaman ini juga bermanfaat untuk mengubat penyakit seperti diabetes mellitus, demam, atau jika mengalami kesukaran membuang air besar. Dalam masyarakat Cina, ia sering digunakan sebagai ubat perancang keluarga.

Murraya paniculata – Kemuning

Bunga kemuning atau nama saintifiknya Murraya paniculata merupakan spesies pokok yang tingginya di antara tiga hingga tujuh meter. Struktur batangnya pendek dan berdaun rimbun. Daunnya bertingkat, berbentuk bujur telur songsang, hujung pangkalnya runcing, berwarna hijau licin dan berkilat, berbatang keras, berakar dan tidak berduri. Ia berbunga sepanjang tahun dan menghasilkan bau yang sangat tajam terutamanya di waktu malam. Warna bunganya pada peringkat awal adalah kehijauan dan bertukar menjadi putih bersih setelah mekar penuh.

Kemuning bersifat pedas, pahit dan hangat dan mempunyai kandungan kimia yang tinggi. Dari sudut perubatan, ia dimanfaatkan sebagai ubat pemati rasa, penenang, penghilang radang, dan pelancar peredaran darah. Sekiranya daun dan bunganya digiling halus dan disapukan ke badan, ia akan membuatkan kulit seseorang wanita kelihatan lebih cantik, halus dan bersih. Kemuning menghasilkan aura yang mententeramkan. Justeru, ia sangat baik jika ditanam di halaman rumah sama ada dijadikan sebagai tanaman hiasan atau tanaman pagar. Kerana karakter kayunya yang berwarna kuning coklat, ia juga sesuai dibuat sarung keris.

Plumeria obtusa – Kemboja putih
Plumeria obtusa atau kemboja putih sangat cantik sekiranya dijadikan sebagai elemen taman. Pokok ini dianggap eksotik dengan bentuk batangnya yang sangat artistik dan dekoratif. Ia dapat hidup hingga puluhan tahun dan mencapai tinggi di antara 7-10 meter. Daunnya berwarna hijau dengan urat daun jelas kelihatan. Kemboja berbunga sepanjang tahun. Bahkan, pada bulan-bulan tertentu bunganya begitu banyak.

Selain cantik dipandang, kemboja juga menyimpan pelbagai manfaat. Getah putih yang terdapat di seluruh bahagian tanaman ini mengandung elemen yang dipercayai dapat mencegah pertumbuhan bakteria. Bunganya bermanfaat sebagai ubat untuk menurunkan panas badan, meredakan batuk dan melancarkan proses membuang air besar. Unsur yang terdapat di dalam kulit batangnya pula dapat menyembuhkan tumit yang pecah-pecah.

Mimusops elengi – Tanjung

Pokok bunga tanjung atau Mimusops elengi adalah sejenis spesies malar hijau. Pokoknya sederhana besar dan biasa ditemui di tepi-tepi jalan. Dengan struktur daun yang lebat dan rendang, ia dapat memberi teduhan daripada pancaran matahari. Dalam persekitaran yang baik, ia boleh tumbuh mencecah sehingga 18 meter tinggi. Ia berbunga sekitar April dan berbuah pada bulan Jun. Bunganya berwarna krim dan berbau wangi. Buahnya berbentuk bujur, berwarna hijau dan jingga setelah masak. Buahnya boleh dimakan dan mempunyai rasa sedikit manis serta dapat menjadi daya penarik kepada burung dan haiwan lain

Kerana aromanya, bunga tanjung biasa digunakan sebagai hiasan kepala dan kalung leher oleh masyarakat Melayu tradisional dan kaum India. Bunga tanjung boleh bertahan lama. Untuk mengembalikan keharumannya, bunga tanjung yang telah kering boleh direndamkan dalam minyak kelapa. Selain baunya, bunga tanjung juga digunakan untuk merawat penyakit ruam, menghilangkan bau nafas dan untuk mencuci luka.

Wrightia religiosa – Melati

Melati atau nama saintifiknya Wrigthia religiosa merupakan salah satu pokok yang cantik, mempesona dan berguna. Daunnya bulat, kecil dan berwarna hijau. Melati mengeluarkan bunga-bunga putih bersaiz kecil yang menghasilkan bau yang harum dan menarik. Ia berbunga untuk masa yang lama. Buahnya berbentuk seperti kacang panjang dan berkembang akan menggantikan bunga seterusnya. Ia cepat membesar, lasak dan dapat bertahan dalam cuaca yang keterlaluan.

Kebanyakan melati ditanam kerana kecantikan dan keharumannya. Melati melambangkan kesederhanaan yang dipaparkan melalui bunga kecil yang berkembang. Warnanya yang putih bersih serta tidak terlalu menonjol, melambangkan kesucian dan keelokan budi. Aroma harum yang lembut dan tidak terlalu tajam melambangkan kelembutan, nyaman dan tenang.

Bunga melati mempunyai pelbagai manfaat. Ia digunakan sebagai bunga tabur, bahan membuat minyak wangi, kosmetik, gubahan bunga, dan sebahagian daripada campuran teh. Tradisinya, ia dijadikan sebagai media perubatan. Akarnya digunakan untuk menyembuhkan penyakit kulit. Ia juga sering dijadikan pelengkap kepada pelbagai tradisi terutamanya dalam upacara perkahwinan. Melati senang dijaga dan hanya memerlukan pengawasan yang minimum. Ia dianggap suci oleh penganut Buddha dan sering dijadikan tanaman bonsai menghiasi kuil mereka.

Cestrum nocturnum – Jasmin

Cestrum nocturnum atau nama tempatannya Jasmin merupakan salah satu spesies tanaman malar hijau. Ia boleh tumbuh sehingga dua meter tinggi. Berdaun hijau pekat dengan bentuk orate dan berukuran 8-16 sm panjang dan 3-6 sm lebar. Bunganya berwarna putih kehijauan, berkembang dan mengeluarkan bau harum terutamanya di waktu malam. Baunya yang manis dan menyegarkan itu dapat dikekalkan sehingga fajar. Di waktu siang, bunganya akan menguncup, masih mengeluarkan bau tetapi dalam kuantiti yang sedikit.

Jasmin sesuai ditanam berhampiran dengan laluan masuk, tingkap atau pintu utama, di mana keharumannya dapat dirasai dan dihargai. Di India dan negara-negara di Asia Selatan, bunga jasmin digunakan secara meluas untuk parfum, kegunaan perubatan dan upacara keagamaan. Namun terdapat beberapa bahagiannya yang beracun.

Ramai sahabat laman yang dah mula berjinak-jinak tanam strawberi tanah rendah. Pokok strawberi tanah rendah ni memang mudah ditanam dan langsung tak ada masalah dengan iklim panas di tanah rendah. Namun, yang menjadi masalah adalah kualiti buah strawberi yang di hasilkan. ramai yang masih gagal mengelurkan hasil yang cantik macam strawberi dijual di pasaran. Apakah faktor yang mempengaruhi?

CUACA
Salah satu punca utama pembentukkan buah strawberi tak menjadi adalah disebabkan oleh faktor cuaca. Jika baka yang diperoleh adalah jenis iklim sejuk, ia akan mengalami sedikit gangguan dalam penghasilan buah. Mungkin buah yang jadi pon dalam bentuk yang kurang menarik. Namun, bagi strawberi tanah rendah, mempunyai tempoh matang yang pendek. Ini bermakna, buah strawberi di tanah rendah lebih cepat dituai

PENDEBUNGAAN
Ramai tak tahu bahawa strawberi perlu proses pendebungaan. Sebab itu, kalau diperhatikan pengusaha kebun-kebun strawberi Cameron Highland akan usahakan ladang lebah juga. Lebah-lebah tersebut berfungsi sebagai agen pendebungaan untuk strawberi. Jika tidak, pendebungaan perlu dilakukan secara manual.

Jika pendebungaan tidak dapat dilakukan, buah strawberi tidak akan menjadi. Jika pendebungaan dilakukan oleh angin atau pendebungaan sendiri, bentuk buah yang dihasilkan tidak menjadi. Sebab itu lah, jika agen pendebnungaan semula jadi seperti lebah tidak kelihatan berhampiran tanaman, pendebungaan manual perlu dilakukan dengan menggunakan berus lembut.

Nak tahu cara pendebungaan manual boleh tengok video ini


5 Cara Bersihkan Bunga Plastik Yang Amat Mudah Dan Tak Perlu Modal

Jambangan bunga artificial yang ada di rumah harus dibersihkan untuk mrngrlsk lebih banyak habuk yang terperangkap. Jika tidak dilakukan segera, habuk yang melekat akan sukar dicuci dan akan menjadikan bunga artificial anda kusam. Bagaimanakah cara mencuci atau membersihkan buga artificial ni?  Anda boleh gunakan 5 cara ini untuk pembersihan bunga artificial anda;

Garam dan brown bag/plastik beg

1) Tuangkan satu cawan garam ke dalam brown bag/plastik beg. Dan masukkan jambangan bunga ke dalam beg itu (pastikan kelopak bunga yang masuk dan bahagian batang keluar)

2) Pegang brown bag/plastik beg dan pastikan ia benar-benar kedap udara. (untuk lebih rapat, genggam erat pada batang bunga). Setelah itu goncangkan brown bag/plastik beg itu tadi

3) Anda mendapati gubahan bunga kembali bersih,segar dan berseri.

Semburan dari cuka

1) Sediakan botol semburan, 1 mangkuk kecil cuka putih dan 1 mangkuk kecil air
2) Isikan botol semburan dengan kedua –dua bahan di atas
3) Semburkan pada bunga artificial
4) Untuk keringkan, hamparkan tuala dan susun bunga yang telah disembur tadi di atas kain tuala tersebut.

Sabun pencuci pinggan

1) Sediakan sabun pencuci pinggan , air dan bekas
2) Campurkan air dan beberapa titik sabun pencuci pinggan ke dalam bekas
3) Ambilkan beberapa kuntum bunga artificial dan dicuci satu persatu.
4) Hamparkan tuala dan biarkan ia kering dengan sendirinya

Pelembut fabrik

1) Penuhkan bekas dengan air suam dan campurkan dengan 3 penutup pelembut fabrik
2) Pegang bahagian batang bunga artificial dan lakukan gerakan upside down
3) Hamparkan tuala dan biarkan bunga yang telah dibersihkan kering di atas kain tersebut
4) Tip ini berkesan mengembalikan warna bunga artificial tersebut.

Pengering rambut

1) Halakan pengering rambut kearah bunga artificial lebih kurang 15 sentimeter.
2) Anda akan mendapati sawang/debu-debu hilang dengan pantas.

Ada atau tidak di kalangan anda mempunyai barangan elektrik yang telah rosak? Malah, pelbagai cara telah dilakukan namun punca masalah kerosakan masih belum diketahui dan tidak dapat di atasi.

Tahukah anda, sebenarnya berkemungkinan barangan elektrik di rumah anda tidak lagi dapat berfungsi dengan baik oleh hanya kerana masalah kecil seperti wayar putus. Jika wayar putus tersebut dibaiki, barangan elektrik anda masih lagi boleh diguna pakai dengan baik.

Jadi, bagaimana caranya untuk memeriksa wayar pada barangan elektrik anda sama ada putus atau tidak? Anda ingin mengetahui bagaimana caranya? Mari bersama IMPIANA belajar bagaimana cara untuk melakukannya!

Dalam episod Tip Impiana bersama Sis Letrik, kami tampilkan Cik Aqilah, pengasas dan pemilik Aiszzy Electronics Enterprise untuk berkongsi tip dan cara mudah untuk memeriksa wayar putus pada barangan elektrik di rumah anda dengan menggunakan satu peralatan elektrik iaitu Digital Multimeter.

Sekiranya anda ingin mengetahui bagaimana caranya untuk membaikinya, anda boleh tonton video penuh pautan di bawah;

Si Pencuri Pandang

Dulu kita terpaksa menempah gubahan bunga kerana agak payah untuk mendapat bentuk gubahan yang cantik dan benar-benar tersusun rapi. Kini terma ‘tersusun rapi’ itu telah berbeza dari yang dahulu. Memang kini segala bunga, daun dan batangnya disusun rapi bagi memberi satu karya gubahan yang kemas, ringkas tetapi mempunyai seni hias yang cantik.

Selalunya bunga berbatang lembut dan liat akan disusun liuk lentuk dalam pasu baik bulat, bujur mahu pun balang bulat. Ia mudah dilentur dan tidak perlu dihias berlebihan kerana batang dan bunganya sudah nampak cantk dan membentuk 1 karya seni bentuk dan pergerakan. Manakala bagi bunga berbatang keras selalunya diikat rapi dan diselitkan bunga-bungaan berwarna terang sebagai satu ilham moden yang kemas. Ada juga yang lebih senang menggunakan daun-daun hiasan sebagai pelengkap gaya.

Ayuh kita berlatih sedikit demi sedikit kerana menyusunnya juga bukan payah dan kompleks sebagaimana gubahan klasik dulu. Paling tidak idea kreatif mampu menjadi si pencuri pandang. Bukan sahaja boleh menambah pendapatan, bahkan dijadikan penyeri ruang, sudut, majlis dan pemberian terindah buat yang tersayang, gubahan kembang puisi syahdu. Simple-simple je di IMPIANA.

Garam kristal Himalaya merupakan garam paling asli yang terdapat di muka bumi ini. Ia telah wujud sejak 250, 000 tahun dahulu tanpa dicemari. Di pasaran, kebanyakkan kristal garam himalaya wujud dalam pelbagai bentuk dan kegunaan. Namun, khasiatnya terhadap persekitaran bukan kepalang.

Anatara faedah penggunaan Garam Kristal Himalaya:

1. Mengawal air dalam badan
2. Garam meningkatkan kadar metabolisma dan memecahkan rangkaian lemak dan kolesterol
3. Melancarkan pengaliran jus hempedu, penting dalam pengawalan berat badan.
4. Dapat menyahkan toksin dan asid uric, dengan itu dapat merawat masalah gout dan sakit tumit.
5. Garam mengandungi unsur pembersih, penghilang lendir, bersifat penyerap dan mencegah bau busuk dan kerosakan lantas mengelakkan keracunan dalam perut.
6. Garam mampu menyerap gas-gas lengai dalam perut dan usus.
7. Garam merangsang kelenjar tiroid yang penting dalam pembinaan tulang yang kuat (bone minerlisation).
8. Bersifat pengalir yang efisien
9. Garam melancarkan system saraf dan pengaliran neuro transmitters yang menghantar isyarat kepada otak.
10. Sifat penyerapan garam adalah faktor yang penting dalam rawatan kanser yang merupakan penyakit dasar.
11. Garam menambahkan kandungan oksigen dalam darah yang sangat diperlukan untuk melemahkan virus kanser.

KEGUNAAN LAMPU GARAM KRISTAL HIMALAYA
Lampu garam kristal himalaya direka bukan sekadar memberi pencahayaan. Malah untuk tujuan memanaskan garam kristal tersebut. Ia juga merupakan antara salah satu kaedah penggunaan yang paling mudah dan berkesan. Apabila terdedah kepada panas, ia mudah mencair. ketika proses ini berlaku, garam kristal tersebut menghasilkan ion negatif dan mudah menyerap sebarang pencemaran ion yang terdapat disekitarnya.

CARA KEGUNAAN GRAM KRISTAL HIMALAYA
Pasangkan Lampu garam kristal himalaya di setiap ruang dan bilik terutamanya di ruang yang mudah tercemar setiap malam.

DI MANAKAH RUANG YANG MUDAH TERCEMAR?
Ruang yang menpatkan banyak perkakasan elektronik yang mempunyai gelombang seperti TV, Komputer, telefon, peranti wayarles dan sebagainya.


Tanam English Rose Guna Teknik Ini Confirm Pokok Subur Bunga Merimbun

Bagaikan satu fenomena baru serta pengalaman yang sangat menarik buat peminat-peminat rose di Malaysia. Kini menanam rose bukanlah sesukar dulu lagi sekiranya kena dengan cara, kaedah dan juga penggunaan media yang tepat bagi menggalakkan pertumbuhan pokok yang sihat dan subur. Ikuti cara serta tips mudah menanam rose terutamanya English Rose atau rose dari baka-baka luar negara mengikut gaya dan kaedah Taman Rose Addarosa Puncak Alam. Pokok akan hidup subur, berbunga lebat, saiz bunga yang lebih besar seakan berada di cuaca tempat asalnya.

CARA MUDAH TANAM ENGLISH ROSE

Langkah pertama buangkan medium asal dari poly beg. Merujuk kepada gambar contoh pembekal menggunakan sekam padi sebagai medium asas. Buang medium lama tersebut sehingga nampak urat akar atau lebih atau ikuti seperti gambar contoh.

Merujuk kepada kondisi akar pada pokok ini, pokok ini dikatakan sangat sihat kerana berakar putih. Sekiranya terdapat medium lama yg telah keras, ketuk secara perlahan dan pastikan ia terlerai.

Setelah medium lama dibuang, kemuadiannya spray akar tersebut dengan bancuhan racun kawalan serangga dan kulat supaya akar akan bertambah sihat.

Kemudian langkah seterusnya adalah penyediaan medium untuk proses menanam rose. Sediakan bahan utama iaitu tanah khas ros dan juga pati nutrien ibu medium sebagai bahan asas untuk penyediaan medium rose anda. Nisbah yang digunakan adalah 1 paket pati nutrien digaul bersama  2 kg tanah khas rose atau tanah 6 in 1. Gaulkan rata sehingga sebati.

Seterusnya sediakan pasu yang sesuai. Awal memasu tidak perlulah pasu yang terlalu besar. Kaedah ini supaya pokok akan mendapat nutrien yang secukupnya dan mempercepatkan proses tumbesaran pokok selain mengurangkan masalah kanker. Pastikan lubang tidak ditutup bagi melancarkan pengaliran air yg baik. Kemudian letakkan satu lapisan aduan medium di pasu.

Masukkan pokok yang telah dibuang 85-90% medium lama. Selerakkan akar secara mengembang supaya akar bebas dan mudah menerima serta mecari makanan atau nutrien.

Langkah seterusnya, tambahkan satu lapisan lapisan adunan medium pada permukaan akar pokok. Kemudian tekan keliling pasu tersebut, supaya medium terus dapat mencengkam akar dengan baik dan kemas. kemudian tambahkan atau habiskan adunan medium tadi.

Gunakan buloh sebagai penyokong pokok supaya pokok tidak goyang dan terus stabil. Sedikit info dalam proses ini iaitu apabila pokok yang tidak stabil kedudukannya akan melambatkan proses penstabilan kerana menyebabkan pokok bergerak-gerak dan menyebabkan akar turut terganggu kerana tidak memegang tanah dengan kemas. Ini baru dikatakan akar goyang. Kesan biasanya pokok akan layu dalam tempoh yang lama selepas dipasukan dan sekiranya berterusan ada kemungkinan terus mengering.

Seterusnya, lakukan sedikit cantasan dimana buang daun-daun yang tidak sihat, daun atau pucuk kering, putik baru yang tidak stabil serta blind shoot supaya mempercepatkan proses pengeluaran tunas baru.

Kemudian tanamkan segenggam baja Addarosa disekeliling pokok bagi mempercepatkan proses tumbesaran pokok. Caranya korek sedikit permukaan tanah kemudiannya kambus semula. Setelah selesai, siram pokok sehingga lenjun dan pastikan air membasahi keseluruhan pokok dan tanah. Selepas 5 minit disiram, sembur bancuhan kawalan perosak.

Akhir sekali, pokok yang telah siap dipasukan tadi diletakkan di bawah bumbung atau ditempat teduh selama 3-7 hari sehingga pokok nampak segar semula.

Langkah terakhir, petang kesokannya buat semburan Vitamin Booster bada keseluruhan pokok termasuk daun dan dahan bagi mempercepatkan serta menggalakkan proses tunas baru. Untuk langkah penjagaan seterusnya, pastikan pokok anda dibaja, diberi vitamin booster dan formula kawalan tiga serangkai 3A Addarosa untuk pokok yang lebih sihat, subur, galak berbunga dan merimbun.

Selamat Mencuba!!!!

Dewasa ini, banyak tumbuhan yang dahulunya pernah menghiasi kediaman nenek moyang kita kian lupus dari pandangan mata. Bukan lupusnya dek sebab kepupusan, tetapi disebabkan kurangnya pemilihan tumbuhan tersebut sebagai pelengkap gaya dekorasi laman. Masyarakat kini lebih gemar memilih tumbuhan hanya berdasarkan rupa fizikalnya sahaja bukan disebabkan keperluan.

Pernahkah kita terfikir, mengapa dan kenapa tumbuhan tersebut dipilih menjadi sebahagian landskap kediaman ketika dahulu? Hakikat yang tidak di ketahui atau dilupakan adalah setiap tumbuhan itu mempunyai khasiat dan keperluannya di dalam hidup.

Khasiat:

Khasiat:

Khasiat:

Khasiat:

Khasiat:

Di Malaysia terdapat pelbagai pilihan tanaman memanjat yang mempunyai warna-warna terang dan cerah. Antaranya, Pyrostegia venusta yang juga dikenali sebagai Flame Vine atau Firecracker Vine yang berasal dari Brazil. Terang bunga tanaman ini yang berwarna jingga bergayutan di hujung sulur paut menjadikannya tarikan yang sangat kuat kepada pintu masuk kediaman anda. Bunga-bunga yang memanjang dan berkelompok begitu menonjol seumpama gubahan bunga pada pintu gerbang.

Seterusnya adalah tanaman memanjat Thunbergia laurifolia yang boleh didapati dengan kuntuman bunga berbentuk seperti trumpet. Tanaman ini sering kali menjadi pilihan untuk menghiasi struktur trellis, pergola dan gazebo kerana bunga-bunganya yang bersaiz besar dan ketara. Thunbergia mudah hidup di bawah sinaran matahari penuh ataupun separa teduh. Dengan bunga bersaiz hampir 5 inci berwarna biru, putih atau lavender pasti menggamit kedamaian bagi sesiapa yang melihatnya.

Manakala bagi penggemar tumbuhan eksotik, Passiflora incarnata pasti menjadi pilihan kerana bentuk bunganya yang unik. Pertumbuhannya yang agresif sesuai bagi anda yang ingin impak segera untuk kediaman. Warnanya yang terang dan jelas pula pasti membuatkan tetamu berasa teruja apabila dapat melihat sendiri keunikan tumbuhan ini.

Spesies Bougainvilla pula tumbuh sebagai tanaman memanjat tetapi ia juga boleh dibentuk menjadi renek. Kelopaknya boleh didapati pelbagai warna seperti merah terang, ungu, hot pink, jingga dan putih. Jika di negara empat musim Bougainvilla berbunga meriah pada musim salju, di Malaysia ia akan berkembang mekar apabila cuaca panas dan kering. Sama ada di tanam secara mendatar sebagai tanaman renek atau memanjat, perlu berhati-hati dengan duri panjang yang terdapat pada tanaman ini.

Allamanda cathartica begitu kaya dengan warna diraja sesuai bagi pemilik yang sukakan tanaman memanjat mudah dijaga. Alamanda tumbuh dengan baik dan menghasilkan bunga apabila mendapat cahaya matahari penuh. Ia tidak dapat berbunga dengan banyak ataupun kuantiti bunga akan berkurangan apabila berada di bawah redup. Oleh sebab pertumbuhan yang cepat, Alamanda sesuai dijadikan hiasan di tembok pagar kediaman.

Quisqualis indica pula tidak kurang hebatnya untuk dijadikan sebagai ‘penyambut tetamu’ di muka pintu. Tanaman menjalar malar segar dan mudah tumbuh serta boleh mencapai ketinggian melebihi 2 meter jika tidak dikawal. Gugusan lebat bunganya bukan sahaja menarik pandangan mata malahan kelebihannya yang memiliki aroma segar terutamanya pada waktu malam pasti meninggalkan memori indah saat kediaman anda dikunjungi.

Tristellateia australasie berbunga kuning ini juga antara tumbuhan menjalar malar segar. Ia berbunga sepanjang tahun menghasilkan bunga berbentuk bintang dalam gugusan panjang berjuntai. Dalam keadaan tanah kurang nutrien dan kering ia akan menggugurkan daun dan bunga juga akan berkurangan. Bentuk bunganya yang menarik dengan warna terang sesuai dijadikan hiasan di taman.

Bauhinia kockiana merupakan tumbuhan tropika semi deciduous yang memerlukan penyokong untuk menjalar. Di sebalik rimbunan daun yang lebat, bunga Bauhinia kockiana berbentuk jambangan yang melalui siri warna tertentu seperti merah jingga, kuning emas dan kuning cair sebelum ia gugur.  Warna bunganya yang bersemarak bukan sahaja di abadikan pada trellis dan pergola, ia juga boleh diletakkan sebagai espalier pada dinding tembok pagar.

Antigenon leptosus merupakan tanaman memanjat yang sangat cepat membesar dan mempunyai foliage malah boleh tumbuh sehingga lebih dua meter. Ia menghasilkan bunga berbentuk hati sesuai disandarkan pada trellis, pergola dan arbor yang diteduhi dengan pelindung nipis. Bunga-bunga akan lebih berkembang jika berada di bawah cahaya sederhana.

Spesis Ipomoea pula tidak bertahan lama berbanding tanaman memanjat berbunga lain. Ia akan menjadi layu apabila matahari mulai menegak. Namun begitu, kelebihan yang terdapat pada Ipomoea adalah aroma wangi yang dihasilkan dan mengeluarkan  bunga yang banyak pada satu masa. Ia sesuai sebagai melembutkan pagaran dan melingkari trellis yang dipasang di pintu utama.

Tidak sah jika kediaman Malaysia tidak disertai koleksi bunga ros nan indah. Spesies Ros bukan sahaja boleh ditanam secara horizontal di dalam pasu, ia juga boleh dibentuk sebagai tumbuhan memanjat menjadi gerbang menjalin tembok pagar dan pergola yang dibina. Ia mudah dijaga dengan melakukan pemangkasan selepas bunganya gugur untuk menggalakkan pengeluaran bunga seterusnya.

Wisteria floribunda merupakan tanaman memanjat berbunga ungu yang mempunyai dahan lembut melingkari sokongan seperti trellis atau pancang mengikut arah jam atau sebaliknya. Ia boleh menjalar di atas platfrom sehingga mencapai kelebaran 10 meter. Bunganya yang lebat menjadi sangat indah dinikmati di bawah arbor di ruang santai mahupun sebagai penyeri bahagian pintu masuk.

Garlic vine atau Cydista aequioctyalis ini pula lebih menonjol dengan kelompok bunga ungu kebiruan. Daunnya yang lebat dan tebal menghasilkan aroma bawang putih memerlukan sokongan yang sangat kuat apabila matang kerana daunnya yang sedikit lebar mudah merimbun lalu memenuhi ruang platform memanjat. Pemangkasan pada tunas pokok akan menggalakkan pertumbuhan daun.

Vallaris glabra begitu sinonim dengan masyarakat Melayu kerana harumannya yang sentiasa menjadi pilihan sebagai ramuan untuk membuat bunga rampai dan sebagai hiasan rambut anak-anak gadis dan wanita Melayu. Bunganya yang putih berseri melambangkan kesopanan dan sikap lemah lembut orang Melayu. Justeru pemilihan tanaman memanjat ini sebagai hiasan di perkarangan halaman adalah bersesuaian dengan sambutan pada Aidilfitri yang menampilkan keindahan budaya dan busana Melayu.

Clitorea ternatea atau Pokok Kacang Telang merupakan sejenis pokok kekacang mempunyai bunga berwarna ungu terang yang digunakan secara tradisional sebagai pewarna makanan seperti nasi kerabu. Warnanya yang terang dan semakin jarang ditemui memberikan peluang kepada ruang masuk di kediaman anda menjadi lebih menonjol berbanding penggunaan tanaman berbunga lain. Kombinasi keindahan semula jadi yang terhasil dan penyediaan makanan berasaskan bahan organik memberikan persepsi positif kepada tuan rumah.

Sebenarnya, pelbagai jenis tanaman sesuai menggunakan teknik Upside-Down seperti pohon tomato yang pernah dikongsikan impiana sebelum ini. Kali ini, IMPIANA nak kongsikan teknik menanam pokok cili secara Upside-down


Penghawa Dingin Rosak Lagi! Ikut Tip Mudah Dan Jimat Ini

Kerosakkan yang sering berlaku pada penghawa dingin seperti air penghawa dingin bocor, tidak terasa udara sejuk dan banyak lagi. Di Malaysia, cuaca memang panas dan penggunaan penghawa diingin amatlah diperlukan. Kalau ada pengahwa dingin ini, selain bil eletrik yang mahal, kos selenggara juga boleh tahan mahal.

TIPS PENJAGAAN PENGHAWA DINGIN DI RUMAH

Tahukah anda, ada beberapa tips yg perlu anda tahu supaya aircond tahan lebih lama dan kurang mengeluarkan kos penyelengaraan.

Anda akan jimat kos penyelenggaraan aircond sekaligus menyelamatkan poket anda.

1) Sebelum membuat pembelian aircond baru, pastikan jenama yang dijamin ketahanannya oleh pengeluar-pegeluar aircond berkenaan. Dapatkan perkhidmatan dari juruservis yang bertauliah. Kenal pasti unit indoor dan outdoor unit berkenaan. Supaya anda tidak terkeliru.

2) Gunakan House Power yang bersesuaian dengan keluasan bilik anda. Cara mengukur keluasan bilik (panjang x lebar x (tinggi x 10) = BTU ) 10,000 Btu bersamaan 1HP.

* contoh 10 x 10 x (9 x 10) = 10 x 10 x 90 = 9,000Btu keperluan hp untuk bilik berukuran ini ialah 1hp keupayaan compressor 9,000BTU

3) Setelah suis utama dihidupkan, tekan butang alat kawalan jauh, setkan suhu kepada 24-25 deg C, biarkan udara bilik sejuk terlebih dahulu, sebelum turunkan suhu ketahap yang lebih dingin, pastikan pintu dan tingkap sentiasa ditutup rapat.

4) Cuci Air filter dengan dengan air, cara membuka Air Filter boleh didapati dalam buku log manual yang disediakan pengeluar. Cuci sekurang-kurangnya 3 minggu sekali atau selewat-lewatnya sebulan sekali.

5) Cuci coil bahagian luar Outdoor dengan air sekurang-kurangnya sebulan sekali. Halakan hos paip dibahagian coil out door yang kelihatan, dengan memancutkan air seberapa ketika sehingga segala kotoran terhakis. Pastikan air tidak terkena bahagian motor kipas.

6) Jika suction paip bahagian luar kelihatan seperti frizzing (membeku) periksa blower indoor sama ada motor blower indoor berfugsi atau tidak. Periksa Air Filter sama ada tersumbat. Jika Indoor berkeadaan baik, berkemungkinan unit mengalami kebocoran gas, hubungi juruservis.

7) Jangan biarkan aircond anda On 24jam kerana ini akan membebankan aircond anda. Setiap lapan jam waktu beroperasi, rehatkan sekurang-kurangnya selama 2-3jam.

8) Jangan biarkan pintu bilik atau tingkap terbuka semasa anda mengunakan aircond, kerana suhu bilik tidak akan turun jika tingkap dan pintu terbuka, ia akan membeban compressor bahagian outdoor untuk mendapatkan suhu yang anda tetapkan.

9) Vacuum hujung hos drain paip dengan mengunakan wet vacuum jika indoor unit anda mengalami kebocoran air. Jika masalah berteruskan hubungi juruservis.

PKP 2.0, banyak industri diberi kelonggaran untuk beroperasi. Hal ini menjadikan, masih ramai yang terus bekerja demi kelangsungan hidup. Namun, tidak semua pekerjaan mempunyai pejabat pengurusan seperti yang berlaku pada Chee Leong. Hal ini memberi kesukaran terutamanya apabila perlu melakukan kerja atau makan kerana kerajaan melarang makan di kedai.

Atas keperluan yang mendesak, Chee Leong menghasilkan satu idea meja mobil dengan hanya menggunakan papan pemotong yang dibeli dari kedai Mr. DIY.

For us that cant work from home and not office base, during MCO we cant dine in. Most of d time we have to take away and park our car at the side to finish our food before we move to next client’s outlets. The solution is to make a mobile & slim table lo. Anyone can use the idea if you want, no need to get permission. If you can mass produce it to make some money n help others, feel free to do it. I cant be taking orders cause i dont have any tools with me at this moment.

Diusia anak yang terlalu kecil masih tidak pandai berjalan, masa banyak diperuntukkan berbaring melihat persekitaran yang amat terbatas. Namun, bagi mengurangkan rasa kebosanan si bayi terbaring lesu, pelbagai produk dihasilkan untuk kegunaan si bayi menghiburkan hati dan mengurangkan tekanan. Antara produk yang sentiasa mendapat pilihan ibu bapa adalah mainan yang mudah dipengag, berbunyi dan sebagainya.

Menambah kepelbagaian aktiviti si bayi yang terbaring, maka di pasaran terhasilah pelbagai permainan. Permianan infan ni bukan main harganya. Kalah permainan orang dewasa disebabkan oleh setiap satu permaianan yang dihasilkan perlu melalaui dan melapasi pelbagai ujian. Bukan sahaja ujian material, malah mekanisma yang digunkan perlu lah bersesuaian dan menarik minat si bayi yang baru mengenal dunia.

Jimat kos, guna barang apa yang ada sahaja. Terkejut jugak bila tengok baby angkat kaki smpai tinggi macam tu hahah. Yang penting sedikit sebanyak boleh bantu perkembangn bayi.

Bahan-bahan:
4 batang roll wallpaper (memang tak sama size, sebab guna apa yang ada je)
Benang kait (Untuk gantung mainan. Sebagai pilihan guna reben pun boleh)
Rod langsir
Cable tie
Mainan beli dekat diy ( yang ni tak kisah pun kalu korang nak gntung huruf abc, alif ba ta, mainan bunyi-bunyi terpulang huhu)

Cara-cara:
1. Ukur ketinggian yang diperlukan pada penggulung wallpaper untuk tebuk lubang untuk letak palang menggantung permainan.
2. Tebuk lubang pada aras yang telah ditandakan pada penggulung wallpaper. Pastikan lubang yang ditebuk boleh memuatkan rod langsir dan tidak terlalu longgar dan masukkan rod langsir tadi.
3. Tentukan bukaan penggulung wallpaper supaya boleh berdiri dan atau gamkan supaya kukuh
4. Ikat cable tie pada rod langsir dan gantungkan permainan dengan menggunakan benang kait

Kini, rata-rata kediaman di Malaysia pasti mempunyai sebuah air fryer. Ternyata dengan mempunyai peralatan memasak canggih ini, aktiviti memasak akan menjadi jauh lebih mudah dan singkat. Kepelbagaian fungsi yang memenuhi setiap keperluan didapur menjadikan alat ini sebagai suatu kemestian.

Hari ini kita kongsikan cara membersihkan Air Fryer kita. Semenjak aktif dalam group ini, saya pun menerima banyak PM untuk menanyakan saya cara saya membersihkan Air Fryer. Hah! kebetualn saya nak membersihkan Air Fryer hari ini lalu terfikir untuk membuat video ini. Harap perkongsian saya memberi serba sedikit manfaat kepada semua!

Peralatan Yang Diperlukan:

SELAMAT MENCUBA!


Citarasa Pengguna Masa Kini Sudah Berubah, Jubin Bersaiz Besar Sentiasa Menjadi Pilihan Ramai

Jika kita lihat pada zaman dahulu terhadap citarasa pengguna lebih gemar menggunakan kemasan lantai rumah jenis jubin yang bersaiz kecil. Tetapi, berbeza dengan pada zaman sekarang yang dilihat kebanyakan orang masa kini lebih gemar untuk menggunakan jubin bersaiz besar sebagai kemasan lantai rumah.

Perubahan citarasa ini sememangnya dapat dilihat ekoran jubin yang bersaiz besar ini sering menjadi permintaan ramai masa kini.

Dalam pada itu, pengarah urusan jenama kumpulan Niro Ceramic, Encik Ian Kok turut mengakui perubahan terhadap citarasa pengguna ini sememangnya berlaku dalam pasaran jubin tempatan pada masa kini.

Maklumnya lagi, jubin yang bersaiz besar sentiasa menjadi pilihan dan permintaan ramai pada masa kini.

“Jika kita lihat pada masa kini, permintaan yang paling banyak adalah kepingan jubin yang bersaiz besar. Contoh, kepingan jubin kami yang saiz paling besar iaitu 5kaki x 10kaki sentiasa mendapat banyak permintaan dan menjadi pilihan ramai.

“Jadi, kita dapat lihat citarasa pengguna masa kini sudah mula berubah. Kalau kita lihat sekarang, saiz 2kaki x 4kaki sudah menjadi saiz biasa dan bukan lagi saiz yang besar lagi.

“Meski begitu, kategori jubin bersaiz yang lebih kecil ini tetap masih ada lagi permintaan daripada pengguna meski perubaahan citarasa orang ramai telah berubah.

Ingin tahu info dan maklumat lanjut mengenai jubin yang menjadi pilihan ramai masa kini, anda boleh saksikan pautan video penuh temu bual bersama Encik Ian Kok di bawah;

Sakitnya mata! Bila kesan kulat dan kulapuk di dalam bilik air dah sental berjam-jam, tapi gagal untuk bersihkan dan ia tetap kekal gelap, hitam dan nampak kotor! Ini cara hilangkan kesan kulat dan kulapuk dalam bilik air yang perlu anda ambil tahu.

Ini adalah petanda kediaman anda sudah ‘diserang’ kulat dan kulapuk. Kebanyakan kita memang susah nak menang dalam ‘perang kulat’ ni. Kulat dan kulapuk ini memang musuh nombor satu kediaman yang bersih. Bunyinya memang agak melucukan, tapi ini realiti. Memang berperang nak hapuskan tumbuhan perosak ni!

Anda bersedia nak hapuskan kulat dan kulapuk daripada rumah anda selama-lamanya? IMPIANA kongsikan tip untuk membolehkan anda untuk mengenal pasti punca dan tindakan, mencari produk yang tepat dan maklumat bantuan para profesional!

Apa Itu Kulat?
Kulat ialah sejenis fungus yang membiak dalam persekitaran gelap dan lembap. Ia adalah organisma semulajadi yang wujud di dunia sekeliling kita. Kulat ini sama ada berwana hitam, biru, merah, atau hijau akan membiak di kediaman kita. Bentuk yang biasa muncul ialah tompokan hitam di kawasan yang hangat dan lembap seperti bilik mandi. Ia bukan sekadar cenderung tumbuh di permukaan lembap, tetapi juga boleh menembusi bahan.

Kulat, kulapuk, apa itu kulat? Kulat bilik mandi, kulat di dinding.

Apa Itu Kulapuk?
Kulapuk juga merupakan sejenis kulat yang suka tumbuh dalam persekitaran gelap, lembap, dan hangat. Walau bagaimanapun, warnanya lebih cerah, selalunya putih atau kelabu.

Tidak seperti kulat, kulapuk akan tumbuh merentasi permukaan, bukannya menembusi bahan tersebut.

Bagaimana Kulat dan Kulapuk Membiak?

Tak ada orang nak kulat dan kulapuk dalam rumah mereka. Tapi, sebenarnya ia juga seperti ‘amaran’ jika ada benda tak kena dalam persekitaran rumah yang kita tak sedar.
Kulat dan kelapuk ni cenderung untuk tumbuh di permukaan yang telah basah untuk jangka masa yang lama, dan boleh menjadi petunjuk bahawa kediaman anda mempunyai masalah lembapan disebabkan contohnya kebocoran air.

Tapi, kalau dah namanya bilik mandi, sudah tentulah pengudaraan tak berapa baik dan sentiasa lembap. Kecualilah bilik mandi anda jenis terbuka. Kulat dan kulapuk boleh menjadi masalah di kawasan berkelembapan tinggi. Ini bermakna ia lebih berisiko merebak di dalam cuaca yang sentiasa lembap seperti negara kita.

Kesan Kulat Kulapuk Kepada Rumah Dan Kesihatan
Kesan kulat dan kulapuk boleh berbeza ikut tahap keselesaan anda, ada orang tak kisah pun (gelilah), ada yang sangat kisah! Tapi, yang pasti, masalah ni memang perlu diselesaikan sebelum keadaan bertambah buruk.

Tapi, jangan bimbang, selalunya masalah kulat kulapuk ni disebabkan masalah aliran udara dan cahaya semulajadi yang tak berapa baik. Hanya dalam kes tertentu je, ia berpunca daripada masalah struktur binaan.

Masalah struktur binaan seperti sistem paip yang buruk, kalis cuaca buruk, atau berpunca daripada kelembapan yang meningkat ni memang boleh buat pening kepada dan memerlukan tindakan pantas!

Jika rumah anda berdepan masalah peningkatan kelembapan, ia petanda proses pembinaannya bermasalah dan anda perlukan sistem kalis lembap yang lebih baik sampai kena tebuk lantai dan dinding untuk pasanglah!

Kulat ni juga tak baik untuk kesihatan boleh menyebabkan atau memburukkan masalah pernafasan, asma dan alahan. Sebabnya kulat ni menghasilkan partikel yang dibebaskan ke udara yang boleh menyebabkan alahan, merengsakan udara dan kadang-kala mewujudkan partikel bertoksik. Nampak tak bahaya dan mengapa ia perlu ditangani segera?

Bukan setakat tu je, kulat ni juga boleh menyebabkan bersin, batuk, selesema berterusan, mata atau tekak gatal, dan kulit yang bermasalah. Bagi orang yang memang ada masalah kesihatan kronik, kulat ni sampai boleh menyebabkan gangguan pernafasan tau!

Mencegah Pembiakan Kulat Dan Kulapuk
Keutamaan sekarang adalah mencegah! Lebih baik daripada mengubati kan? Mudah je, pastikan anda buka tingkap selama 15 minit setiap hari untuk pengudaraan yang lebih berkesan.

Memanglah, kadang-kala cuaca di luar lembap, tapi yang pasti ia kurang lembap berbanding udara dalam bilik mandi yang memang tertutup rapat tu.

Penyahlembapan adalah satu senjata dalam perang kulat dan kulapuk ni. Walaupun, permukaan ruangan tak akan jadi bersih dan kering sepenuhnya, ia boleh mengeluarkan udara lembap yang menggalakkan kulat dan kulapuk ni bertumbuh. Anda juga perlu kenal pasti kawasan yang sering lembap dan menakung air. Contohnya di kawasan pancuran mandian. Jika anda perasan ada sudut tertentu di pancuran mandian yang sering menjadi tempat takungan air, segera lap jangan biarkan basah.

Jika anda memang kena selalu sangat buat kulat dan kulapuk dalam bilik mandi, mungkin dah tiba masanya untuk memperbaiki pengudaraan kawasan tu. Dapatkan nasihat pakar untuk memasang kipas bersesuaian bagi menghindari udara yang panas dan lembap di kediaman anda.

Walaupun pendingin hawa boleh membantu mengekalkan udara segar dalam rumah anda, tapi kebanyakannya tak direka untuk menyelesaikan masalah kelembapan, jadi mungkin bukan cara terbaik sebab kosnya pun tinggi!

10 Langkah Hapuskan Kulat dan Kulapuk
Berikut adalah 10 langkah untuk membantu anda menghapuskan pembiakan kulat dan kulapuk:

1) Kenal pasti punca
Nak selesaikan masalah, kenalah faham dulu mengapa ia berlaku. Dalam sesetengah kes kulat dan kulapuk, puncanya jelas iaitu bilik mandi yang lembap. Tapi, untuk yang lain mungkin ada masalah lebih serius.
Anda perlu mengenal pasti punca ni terlebih dahulu, kerana selain selesaikannya dengan bahan kalis lembapan, anda juga mungkin perlu dapatkan bantuan profesional.

2) Ambil langkah selepas kenal pasti
Mula-mula bila nampak kulat, anda mungkin ingat ia hanyalah kotoran di sekitar pancur mandi sampailah ia membiak jadi tompokan besar di dinding!
Dalam situasi biasa, anda boleh cuci je kotoran ni, tapi dalam situasi lebih serius, anda kena dapatkan bantuan pakar. Kena sentiasa beringat, jangan sampai beri risiko kesihatan atau harta benda dengan nak selesaikan semua masalah kulat dan kulapuk ni sendiri.

3) Tanya jiran/pengurus bangunan
Kaedah ni relevan terutamanya bagi mereka yang tinggal di hartanah berstrata. Jika anda ada masalah kulat dan kulapuk di dinding atau siling, lebih baik tanya dan beritahu jiran.
Mana tahu, mereka pun ada masalah sama. Bila dah ada masalah sama, bolehlah minta bantuan dan nasihat pengurusan bangunan untuk selesaikannya.
Tak berguna bertindak berseorangan kalau masalah tu berulang disebabkan masalah struktur bangunan yang di luar kawalan anda.

4) Buang
Ini pilihan kalau kulat dan kulapuk ni pada langsir dan permaidani misalnya, benda yang boleh anda alih. Apa lagi, buang jerlah. Tak berbaloi nak bersihkan sebab ia akan berulang kembali.

5) Bertindak
Jika kulat dan kulapuk wujud pada permukaan kecil anda boleh cuba selesaikannya sendiri.
Tapi, kena pakai pelitup muka N95 untuk mengelakkan masalah pernafasan dan pakai sarung tangan getah untuk elak kulat dan kulapuk menyebabkan masalah kulit.

7) DIY
Kadang-kadang tak perlu beli barang berjenama pun, anda boleh juga DIY.
Peluntur adalah senjata terbaik nak menang perang kulat kulapuk ni, dan anda hanya perlukan peluntur biasa untuk menghasilkan cecair pencuci yang ‘kuat sikit’.
kulat, kulapuk, apa itu kulat, kulat bilik mandi, kulat di dinding.

Caranya, hanya campurkan peluntur dengan air ikut nisbah 4 bahagian air dan 1 bahagian peluntur, anda dah dapat cecair pencuci yang berkesan. Tapi kena ingat, peluntur boleh memudaratkan kalau bersentuhan dengan kulit. Jadi, kenalah hati-hati dan jangan sembur sebarangan macam sedang berparti!
Anda juga boleh sembur cuka putih (tanpa air) ke kawasan yang terjejas, dan biarkan sekurang-kurangnya selama satu jam. Basuh dengan air, dan ulang jika perlu.

8) Sembur, sental, lap
Sebelum anda guna produk pencuci yang dibeli atau DIY, anda kena pastikan permukaan tu kering. Sebabnya, permukaan lembap hanya menjejaskan keberkesanannya.
Sembur pencuci tu di permukaan kering dan beri masa untuk ia tembus kulat dan kulapuk.
Kena ingat yang produk pencuci ni boleh menyebabkan kerosakan pada bahan tertentu, jadi hanya sembur pada kawasan yang anda tahu selamat untuk digunakan, seperti jubin bilik mandi.

Jika ragu-ragu, periksa label produk. Anda juga boleh mencuba produk pada kawasan dinding yang kecil / bahan terlebih dahulu, di tempat di mana tiada siapa yang akan melihat apa-apa perubahan warna cat.

9) Cat dan baiki
Kadang-kadang proses pembaikan yang anda lakukan mungkin menyebabkan sedikit kerosakan pada cat, atau kalau tak berapa baik, dinding/ kawasan tu terjejas teruk.
Anda boleh cat semula kawasan tu, tapi kenal pasti dulu punca kulat dan kulapuk wujud. Kalau tak sia-sia je, sebab masalah mungkin akan berulang kembali.

Jangan segan bertanya kepada tukang jual cat, minta nasihat mereka untuk pilih cat yang sesuai dengan kediaman anda.

10) Dapatkan bantuan profesional
Jika masalah kulat dan kulapuk dalam bilik air semakin hebat membiak, anda kenalah dapatkan nasihat pakar.
Semakin lama anda tangguh, semakin besar masalah itu. Lebih baik bayar mahal sekarang daripada bertangguh dan tahu-tahu kena bayar lebih mahal pada masa akan datang.

Sebelum ini, IMPIANA ada kongsikan kaedah ugutan atau takek untuk pokok yang malas berbuah. Ramai yang kata itu hanyalah mitos. Selepas membaca perkongsian dari Abdul Hamid Ahmad, rupanya teknik ini terbukti berkesan dan telah digunakan pekebun untuk memaksa pokok buah di seluruh dunia.

Tetapi, pekebun profesional tidak menggunakan teknik takek tapi kelaran atau lebih dikenali dengan nama Gridling Technique

Tujuan Girdle technique
Rupanya teknik kelaran atau Girdle ini bukan sahaja untuk memaksa pokok berbuah. Ada banyak lagi manfaatnya
-Untuk mendapatkan hasil tuaian yang lebih banyak dalam satu musim
-Untuk menghasilkan buah bersaiz besar
-Buah yang terhasil lebih sedap
-Untuk memaksa pokok berbuah

Teori Girdle technique
Tumbuhan menghasilkan makanan dalam bentuk karbohidrat atau juga dikenali sebagai gula melalui fotosintesis pada daun. Makanan yang terhasil di edar pada bahagian lain pokok sehinggalah ke akar untuk tujuan simpanan. Makanan dihantar melalui tisu floem yang banyak terdapat pada kulit dahan dan batang pokok.

Ini bermakna apabila makanan yang dihasilkan daun terus disimpan ke akar, ia menyebabkan proses pembentukkan buah terbantut. Oleh itu untuk menghalang makanan tersebut terus ke akar dan disimpan pada dahan agar menghasilkan buah apabila mencukupi, kelaran pada kulit pokok perlu dilakukan. Secara tidak langsung, ia menghentikan proses penghantaran makanan ke akar pokok

Meja konsol sememangnya menjadi satu perabot pelengkap gaya di kediaman. Lokasinya selalu terletak di pinggir pintu masuk utama, di penghujung koridor atau terletak di anrara ruang makan dan ruang tamu anda. Namun adakah kita perlu perabot yang cantik menawan ini?

Persoalannya apakah yang perlu kita letak dan hias di meja konsol seumpama ini? Pereka selalunya memilih reka bentuk yang selari dengan konsep ruang. Daripada klasik, ke vintaj, ke urban dan beberapa konsep popular yang lain. Meja konsol bertindak untuk menjadi tempat anda menempatkan gambar-gambar keluarga, pewangi rumah yang menyambut kita sewaktu memasuki ruang atau sekadar menempatkan bekas untuk meletak kunci kereta atau kunci rumah terutama kepada anda yang pelupa.

Selalunya set konsep disempurnakan dengan sepasang kerusi di kiri kanan konsol. Awas kerusinya pun perlu selari konsep dengan meja konsol agar tidak nampak janggal. Ramai juga yang menambah cermin muka pada dinding di atas meja konsol. Dapat juga dijadikan tempat last touch up anda sebelum keluar rumah bukan! Diapit oleh lampu meja dan dihias dengan pelbagai aksesori.

Ada juga seperti kawan kita yang menempatkan pelbagai keperluan asas kediaman di dalam meja konsep termasuk bill elektirk , air dan sebagainya. Ruang yang ada juga dijadikan tempat meletak gebar dan pelbagai barangan keperluan harian di kediaman. Dari permukaan sempurna, ke karakter rustik, meja konsol sememangnya banyak manfaat pada anda. Simple-simple je di IMPIANA.


Cara Mudah Dan Murah Bersihkan Kesan Hangus Pada Seterika

Saat tengah seterika baju, tiba-tiba terbakar. Mesti anda gelabahkan. Bukan sekadar pening memikirkan baju yang dah berlubang, kesan yang melekat pada seterika pun boleh jadi hangus dan menjejaskan pakaian lain.

Kesan hitam pada tapak seterika disebabkan oleh fabrik yang terbakar memang sudah menjadi kebiasaan. Disebabkan oleh lapisan hitam ini juga ia berpotensi meninggalkan kesan pada pakaian lain. Ada juga akan mengakibatkan pemanasan tidak sekata pada tapak seterika.

Langkah mudah adalah beli sahaja seterika baru. EH! nanti dulu. Kotoran je, bukan tak boleh dibersihkan. Seterika masih elok dan boleh digunakan. Terdapat pelbagai cara untuk mencuci atau menanggalkan kesan terbakar pada tapak seterika. Namun kali ini, Impiana nak tunjuk cara paling mudah dan murah iaitu hanya dengan menggunakan garam.

Bahan-bahan:

3 sudu Garam (tak halus dan tak kasar)
2 keping surat khabar

Cara-cara:

1. Bentangkan surat khabar dan letakkan garam di atasnya

2. Panaskan seterika pada suhu yang paling panas

3. Gosok seterika pada garam berulang kali sehingga semua kesan hangus tertanggal dan permukaan seterika berkilat

Bergantung kepada jenis material kain langsir tersebut sama ada ia boleh dibasuh dengan mesin basuh ataupun tidak. Sebagai contoh, material kain langsir yang lebih ringan adalah sesuai untuk pembasuhan di dalam mesin basuh manakala jenis material berat, tidak digalakkan. Berikut ialah teknik – tekniknya;

1. Jika mesin basuh anda dilengkapi dengan kitaran basuhan untuk fabrik lembut, pilih untuk menggunakan sistem itu. Jika sebaliknya, pilih penggunaan kitaran cool wash ataupun slow spin.

2. Tuangkan pencuci fabrik harian anda di dalam mesin basuh lebih kurang dua penutup.

3. Sekiranya kain langsir terlekat kotoran degil, sebelum membasuh dengan menggunakan mesin basuh rendamkan terlebih dahulu kain langsir lebih kurang 15  – 30 minit di dalam sebatian baking soda dan cuka putih. Kemudian bilaskan kain langsir dan masukkan ke dalam mesin basuh.

4. Jika anda bimbang kain langsir merenyuk, jangan ambil risiko membasuhnya dengan menggunakan mesin basuh. Lakukan dengan basuhan tangan sahaja.

5. Untuk mengekalkan langsir yang cantik dan bebas bau yang kurang menyenangkan, gunakan vakum ataupun berus lembut untuk menyingkirkan habuk dan kotoran. Serta semburkan dengan haruman fabrik.

10 TIP LANGSIR DARI IMPIANA

1.Sheer curtain anda menjadi kelabu? Jangan bimbang, rendam sahaja langsir anda dan biarkan semalaman. Kemudian basuh dan bilas seperti biasa. Jika keadaannya masih agak kekuningan disebabkan oleh kesan kimia cahaya matahari, tukarkan fungsinya kepada hiasan katil seperti kelambu atau pembahagi ruang. Paling penting dengan cucian sempurna ia bukan sahaja berbau wangi dan segar, malah bersih serta masih boleh dikitar semula.

2.Kucing anda semburkan ‘haruman’ pada langsir anda? Jangan panik! Anda boleh rendamkan bahagian yang terkena semburan kencing kucing anda itu sahaja atau memilih untuk merendamkan keseluruhan langsir. Sebelum merendamkannya ke dalam cecair cucian, sapukan bahagian yang terkena semburan kencing kucing anda dengan ubat gigi. Biarkan dalam sejam dua. Kemudian terus merendam ke dalam cecair pencuci agar bau kencing kucing hilang, malah tidak boleh dihidu oleh kucing anda.

3.Bagi langsir yang menggunakan kain tebal, anda boleh menggunakan bulu yam atau fabrik pembasmi habuk. Anda boleh lap debu atau habuk yang melekat pada langsir. Lakukan seminggu sekali terutamanya jika anda menetap di kawasan bandar. Manakala bucu langsir pula boleh disedut dengan menggunakan penyedut hampagas. Ada kalanya debu-debu seumpama inilah yang menjadikan fabrik nampak kotor dan kelabu terutamanya bagi anda yang memilih fabrik daripada jenis renda kasar.

4.Bagi yang menggunakan renda, anda juga boleh merendam seketika dengan air panas bersama serbuk pencuci agar rongga jalinan terbuka dan membebaskan kotoran pada celah-celah jalinan benang.

5.Awas! Jika anda menggunakan fabrik sheer halus yang eksklusif, pastikan anda menggunakan mesin basuh daripada cucian lembut supaya ia tidak merosakkan kain.

6.Pastikan anda hanya mencuci langsir sahaja di dalam satu bekas cucian terutamanya jika anda membasuh langsir yang berwarna gelap. Ini bagi mengelakkan warnanya tidak berbelak atau luntur .

7.Anak anda suka menepek gula-gula getah pada langsir? Tentu anda sakit hati bukan? Tenang ya! Anda boleh terus menggosok gula-gula getah tersebut dengan air batu sehingga keras. Kemudian anda boleh menariknya dengan mudah.

8.Jika langsir anda mempunyai tiga panel, anda boleh menukar bahagian panel yang anda mahu dan gantikannya dengan fabrik baharu yang bersesuaian terutamanya di bahagian bawah yang selalunya lebih kotor daripada bahagian atas.

9.Elakkan membasuh swag dengan mesin basuh terutamanya jika anda menggunakan swag daripada jenis satin polos. Ini boleh menjadikan juraian kain langsir anda berkedut dan amat payah untuk anda menggosokkannya nanti.

10.Bagi yang memilih langsir klasik, tali ikatan dengan tassel jangan dibasuh dengan menggunakan mesin basuh. Seandainya kotor, memadai dengan merendamkan tassel tersebut semalaman. Gunakan berus gigi terpakai untuk menyental lembut segala kekotoran jika perlu.

Tandas atau bilik air merupakan satu ruang yang mana pemilik perlu extra berhati hati dan sentiasa peka dengan keadaan sekeliling, lebih -lebih lagi pada keadaan lantai. Ini kerana lantai basah yang licin boleh membahayakan pengguna. Terdapat beberapa kes jatuh di bilik air yang menyebabkan lumpuh atau strok.
Disini IMPIANA kongsikan langkah penjagaan lantai tandas agar tidak lagi terlalu licin dan membahayakan :

1. BERSIHKAN KOTORAN YANG MELEKAT
Kotoran yang melekat pada lantai bilik mandi harus sering dibersihkan. Antara kotoran adalah seperti tumbuhan kulat yang merebak. Kotoran ini berada di tempat lembab dan boleh menyebabkan lantai menjadi semakin licin.

2. AIR CUKA
Campur sedikit air cuka dengan air bersih ke dalam baldi dan gunakan ia untuk mengemop lantai.

3. GARAM
Selain digunakan untuk bahan masakan garam juga boleh digunakan dibilik air. Anda hanya perlu menabur garam di lantai yang licin. Garam mampu membuat lantai menjadi kesat.

4. ALAS ANTI LICIN
Alas anti licin ini tersedia di pasaran. Anda hanya perlu ukur keluasan bilik mandi anda kemudian beli mengikut ukuran yang telah dibuat. Cara pemasangannya juga sangat mudah kerana ia terdapat dalam bentuk pelbagai saiz.

5. CAIR PEMBERSIH
Bersihkan lantai bilik air menggunakan cairan pembersih lantai kursus untuk kamar mandi. Hal ini kerana bahan cairannya yang tidak kesat dapat membantu kondisi lantai anda terkawal.

6. TUALA KERING
Pastikan dibilik air anda sentiasa ada tuala kering untuk mengelap lantai bilik air yang basah. Pastikan bilik air anda sentiasa kering.

Siapa kata kita perlukan bajet besar untuk merubah wajah ruang sedia ada? Jangan gusar tentang perbelanjaan kerana kita boleh merubahnya hanya dengan sedikit sentuhan magis bagi memperbaiki penampilan gaya hias ruang pilihan.

Letakkan tanaman hiasan berpasu di penjuru ruang bagi menyuntik kesegaran. Ia juga mampu berfungsi memberi ilusi pertambahan dimensi ruang (depth of field). Untuk menutup cela pasu tanaman, kita boleh letakkannya dalam raga yang cantik atau pasu hiasan. Pilih tanaman hiasan teduhan kerana ia sesuai diletakkan dalam rumah. Hasilnya tidak mengecewakan.

Simpan atau buang barang yang jarang atau tidak digunakan langsung. Barang yang bersepah di atas para atau dalam laci menjejaskan usaha kita mengemas ruang itu, letak hanya yang perlu dan sesuai sahaja.

Langkah ini sepatutnya boleh dilakukan kerap sekurang-kurangnya tiga bulan sekali. Ia bukan sahaja mudah malah tiada kos diperlukan. Ubah kedudukan sofa dengan kerusi berlengan dan juga meja sisi. Cara ini memang menjimatkan tapi hasilnya adalah terbaik!

Letakkan lukisan yang sesuai dengan konsep. Tidak perlu bersusah payah hendak memaku atau menggantungkannya. Cukup sekadar menyandarkannya ke dinding begitu sahaja. Cuba letakkan lukisan di meja konsol dan karya seni itu akan memainkan peranannya.

Ramai yang terkejut apabila dengan hanya menukar tombol kabinet dapur, ia akan merubah penampilan sistem kabinet dan ruang dapur secara keseluruhan. Biarpun sistem kabinet kita berbentuk ringkas, namun apabila tombol lama ditukar baharu, anda akan dapat saksikan visual ruang yang menarik.

Jika dahulu kedudukan rod langsir terlalu hampir dengan bingkai pintu gelangsar atau tingkap, cuba alihkannya ke atas lagi. Usaha ini cukup pantas memberi ilusi ruang luas dan tinggi. Reka bentuk langsir juga boleh diubah kepada imej baharu.

Anda memiliki rak atau kabinet pamer yang kelihatan membosankan? Usah risau. Dengan sedikit bekalan semangat rajin dan modal, cuba anda segarkan penampilan kabinet tersebut dengan menampal kertas dinding pada bahagian dinding kabinet. Cara ini sangat mudah dan anda boleh memilih corak kertas dinding yang sesuai dengan konsep pilihan.

Kesegaran dan perubahan suasana ruang sangat mudah dizahir kan hanya dengan merubah penataan cahaya ruang (perancangan awal diperlukan untuk memasang lampu yang boleh dilaraskan pencahayaan). Atau lebih mudah, letakkan jambangan bunga segar di ruang-ruang pilihan.

Kita selalu abaikan perincian yang ada di ruang kediaman. Cuba anda fokus kan usaha dengan mengecat perincian tertentu di ruang pilihan dengan warna gelap.

Jika sebelum ini ia seakan tenggelam, namun setelah dicat, ia akan tampil menyengat. Contoh: Cuba cat dengan warna perang tua, kelabu atau hitam pada bingkai gril. Ia seperti mengenakan solekan celak pada alis mata.